02017R0653 — SK — 01.01.2023 — 006.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B DELEGOVANÉ NARIADENIE KOMISIE (EÚ) 2017/653 z 8. marca 2017, ktorým sa dopĺňa nariadenie Európskeho parlamentu a Rady (EÚ) č. 1286/2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení (PRIIP) stanovením regulačných technických predpisov, pokiaľ ide o prezentáciu, obsah, preskúmanie a revíziu dokumentov s kľúčovými informáciami a podmienky splnenia požiadavky na poskytovanie takýchto dokumentov (Text s významom pre EHP) (Ú. v. ES L 100 12.4.2017, s. 1)

Zmenené a doplnené:





Opravené a doplnené:









▼B

DELEGOVANÉ NARIADENIE KOMISIE (EÚ) 2017/653

z 8. marca 2017,

ktorým sa dopĺňa nariadenie Európskeho parlamentu a Rady (EÚ) č. 1286/2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení (PRIIP) stanovením regulačných technických predpisov, pokiaľ ide o prezentáciu, obsah, preskúmanie a revíziu dokumentov s kľúčovými informáciami a podmienky splnenia požiadavky na poskytovanie takýchto dokumentov

(Text s významom pre EHP)







KAPITOLA I

OBSAH A PREZENTÁCIA DOKUMENTU S KĽÚČOVÝMI INFORMÁCIAMI

Článok 1

Oddiel so všeobecnými informáciami

Oddiel dokumentu s kľúčovými informáciami, ktorý sa týka identifikácie tvorcu PRIIP a jeho príslušného orgánu, musí obsahovať všetky tieto informácie:

a) názov PRIIP, ktorý pridelil tvorca PRIIP, a medzinárodné identifikačné číslo cenných papierov alebo jedinečný identifikátor produktu, ak existuje;

b) úradný názov tvorcu PRIIP;

c) konkrétnu adresu webovej lokality tvorcu PRIIP, na ktorej sa pre retailových investorov uvádzajú informácie o tom, ako sa skontaktovať s tvorcom PRIIP, a telefónne číslo;

d) názov príslušného orgánu zodpovedného za dohľad nad tvorcom PRIIP v súvislosti s dokumentom s kľúčovými informáciami;

e) dátum vytvorenia, prípadne dátum poslednej revízie dokumentu s kľúčovými informáciami, ak bol dokument s kľúčovými informáciami následne revidovaný;

▼C4

f) v prípadoch, keď tvorca PRIIP tvorí súčasť skupiny spoločností na právne, administratívne alebo marketingové účely, názov tejto skupiny;

g) keď má PRIIP formu podniku kolektívneho investovania do prevoditeľných cenných papierov (PKIPCP) alebo alternatívneho investičného fondu (AIF), zreteľne uvedenú identifikáciu PKIPCP alebo AIF vrátane triedy akcií alebo investičného útvaru;

h) prípadné podrobnosti o povolení;

i) ak má PRIIP formu PKIPCP alebo AIF a v prípadoch, keď PKIPCP spravuje správcovská spoločnosť, ako sa vymedzuje v článku 2 ods. 1 písm. b) smernice 2009/65/ES, alebo ak ide o investičnú spoločnosť, ako sa uvádza v článku 27 uvedenej smernice (spoločne ako „správcovská spoločnosť PKIPCP“), ktorá v súvislosti s daným PKIPCP vykonáva práva podľa článku 16 uvedenej smernice, alebo v prípadoch, keď AIF spravuje správca alternatívnych investičných fondov (ďalej len „správca AIF“), ktorý v súvislosti s daným AIF vykonáva práva podľa článkov 31, 32 a 33 smernice Európskeho parlamentu a Rady 2011/61/EÚ ( 1 ), uvedie sa dodatočné vyhlásenie o tejto skutočnosti.

▼B

Informácie v oddiele uvedenom v prvom pododseku zahŕňajú aj upozornenie týkajúce sa pochopenia uvedené v článku 8 ods. 3 písm. b) nariadenia (EÚ) č. 1286/2014, ak PRIIP spĺňa jednu z týchto podmienok:

a) ide o investičný produkt založený na poistení, ktorý nespĺňa požiadavky stanovené v článku 30 ods. 3 písm. a) smernice Európskeho parlamentu a Rady (EÚ) 2016/97 ( 2 );

b) ide o PRIIP, ktorý nespĺňa požiadavky stanovené v článku 25 ods. 4 písm. a) bodoch i) až vi) smernice Európskeho parlamentu a Rady 2014/65/EÚ ( 3 ).

▼M3

Na účely prvého odseku písm. g) v prípade investičného útvaru alebo triedy akcií nasleduje za názvom investičného útvaru alebo triedy akcií názov PKIPCP alebo AIF. Ak existuje kódové označenie na identifikáciu PKIPCP alebo AIF, investičného útvaru alebo triedy akcií, musí tvoriť súčasť identifikácie PKIPCP alebo AIF.

▼B

Článok 2

Oddiel „O aký produkt ide?“

1. V informáciách o type PRIIP v oddiele dokumentu s kľúčovými informáciami s názvom „O aký produkt ide?“ sa opisuje jeho právna forma.

2. Informácie o cieľoch PRIIP a prostriedkoch na ich dosiahnutie v oddiele dokumentu s kľúčovými informáciami s názvom „O aký produkt ide?“ musia byť zhrnuté stručným, jasným a ľahko zrozumiteľným spôsobom. V týchto informáciách sa musia uvádzať hlavné faktory, od ktorých závisí návratnosť, podkladové investičné aktíva alebo referenčné hodnoty a spôsob určenia návratnosti, ako aj vzťah medzi návratnosťou PRIIP a návratnosťou podkladových investičných aktív alebo referenčných hodnôt. Tieto informácie musia odrážať vzťah medzi odporúčaným obdobím držby, rizikovým profilom a profilom výnosnosti PRIIP.

Ak je počet aktív alebo referenčných hodnôt uvedených v prvom pododseku taký, že v dokumente s kľúčovými informáciami nemožno na všetky z nich uviesť konkrétne odkazy, uvedú sa len trhové segmenty alebo typy nástrojov vo vzťahu k podkladovým investičným aktívam alebo referenčným hodnotám.

▼M3

2a. Ak má PRIIP formu PKIPCP alebo AIF, informácie v oddiele s názvom O aký produkt ide? dokumentu s kľúčovými informáciami musia zahŕňať tie základné znaky PKIPCP alebo AIF, o ktorých má byť retailový investor informovaný, aj keď tieto znaky netvoria súčasť opisu cieľov a investičnej politiky v prospekte PKIPCP podľa článku 68 smernice 2009/65/ES alebo opisu investičnej stratégie a cieľov AIF podľa článku 23 ods. 1 písm. a) smernice 2011/61/EÚ vrátane: a) hlavných kategórií oprávnených finančných nástrojov, ktoré sú predmetom investovania; b) možnosti, že retailový investor môže mať na požiadanie vyplatené podielové listy PKIPCP alebo AIF, pričom takéto vyhlásenie odôvodní uvedením frekvencie obchodovania s podielovými listami, alebo prípadne vyhlásením, že neexistuje možnosť mať podielové listy vyplatené na požiadanie; c) toho, či PKIPCP alebo AIF má určitý cieľ v súvislosti s nejakými priemyselnými, zemepisnými alebo inými trhovými sektormi alebo osobitnými triedami aktív; d) toho, či PKIPCP alebo AIF umožňuje konať podľa vlastného uváženia, pokiaľ ide o jednotlivé investície, ktoré sa majú uskutočniť, a či tento prístup zahŕňa alebo či je v ňom implikovaný odkaz na referenčnú hodnotu, a ak áno, na akú; e) toho, či sa príjmy z dividend rozdeľujú alebo opätovne investujú. Na účely prvého pododseku písm. d), ak je implikovaný odkaz na referenčnú hodnotu, sa uvedie rozsah voľnosti, ktorá je k dispozícii v súvislosti s danou referenčnou hodnotou, a ak je cieľom PKIPCP alebo AIF sledovanie indexu (index-tracking), táto skutočnosť sa uvedie.

2b. Informácie uvedené v odseku 2a musia podľa relevantnosti obsahovať tieto informácie: a) ak PKIPCP alebo AIF investuje do dlhových cenných papierov, uvedenie toho, či ich emitujú korporátne, štátne alebo iné subjekty, a ak je to vhodné, všetky požiadavky na minimálny rating; b) ak je PKIPCP alebo AIF štruktúrovaným investičným fondom, jednoduché vysvetlenie všetkých prvkov potrebných na správne pochopenie vyplácania a faktorov, od ktorých sa očakáva, že budú určovať výkonnosť, v prípade potreby vrátane odkazov na podrobnosti algoritmu a jeho fungovania, ktoré sú uvedené v prospekte PKIPCP alebo opise investičnej stratégie a cieľov AIF; c) ak sa voľba aktív riadi špecifickými kritériami, vysvetlenie týchto kritérií, ako napríklad „rast“, „hodnota“ alebo „vysoké dividendy“; d) ak sa používajú špecifické techniky riadenia aktív, ktoré môžu zahŕňať zaisťovanie (hedging), arbitráž alebo pákový efekt (leverage), jednoduché vysvetlenie faktorov, od ktorých sa očakáva, že budú určovať výnosnosť PKIPCP alebo AIF.

2c. V informáciách uvedených v odsekoch 2a a 2b sa rozlišuje medzi všeobecnými kategóriami investícií, ako sú vymedzené v odseku 2a písm. a) a c) a odseku 2b písm. a), a prístupom k týmto investíciám, ktorý má prijať správcovská spoločnosť PKIPCP alebo správca AIF, ako sa uvádza v odseku 2a písm. d) a odseku 2b písm. b), c) a d). Oddiel s názvom O aký produkt ide? dokumentu s kľúčovými informáciami môže obsahovať iné prvky ako tie, ktoré sú uvedené v odsekoch 2a a 2b, vrátane opisu investičnej stratégie PKIPCP alebo AIF, ak sú tieto prvky potrebné na primeraný opis cieľov a investičnej politiky PKIPCP alebo AIF.

▼B

3. Opis typu retailového investora, ktorému má byť PRIIP ponúkaný, v oddiele dokumentu s kľúčovými informáciami s názvom „O aký produkt ide?“ musí obsahovať informácie o cieľových retailových investoroch identifikovaných tvorcom PRIIP, a to najmä v závislosti od potrieb, vlastností a cieľov typu klienta, pre ktorého je PRIIP určený. Toto určenie musí vychádza zo schopnosti retailových investorov znášať investičné straty a z ich preferencií týkajúcich sa investičného horizontu, z ich teoretických znalostí PRIIP a minulých skúseností s PRIIP, z finančných trhov, ako aj z potrieb, vlastností a cieľov potenciálnych koncových klientov.

4. Podrobnosti poistných plnení v oddiele dokumentu s kľúčovými informáciami s názvom „O aký produkt ide?“ musia obsahovať všeobecné zhrnutie, najmä kľúčové charakteristické znaky poistnej zmluvy, definíciu každého plnenia, spolu s vysvetľujúcim vyhlásením, v ktorom sa uvádza, že hodnota týchto plnení je uvedená v oddiele s názvom „Aké sú riziká a čo by som mohol získať?“, a informácie, ktoré odzrkadľujú typické biometrické znaky cieľových retailových investorov, s uvedením celkového poistného, poistného za biometrické riziko, ktoré tvorí časť celkového poistného, a buď vplyv poistného za biometrické riziko na návratnosť investície na konci odporúčaného obdobia držby, alebo vplyv nákladovej časti poistného za biometrické riziko zohľadnenej v opakujúcich sa nákladoch v tabuľke „Náklady v priebehu času“ vypočítaných v súlade s prílohou VII. Ak sa poistné platí formou jednorazovej platby, podrobnosti zahŕňajú investovanú sumu. Ak sa poistné platí pravidelne, v informáciách sa musí uvádzať počet pravidelných platieb, odhadované priemerné poistné za biometrické riziko ako percentuálny podiel na ročnom poistnom a odhadovaná priemerná investovaná suma.

Podrobnosti uvedené v prvom pododseku zahŕňajú aj vysvetlenie vplyvu platieb poistného, čo zodpovedá odhadovanej hodnote poistných plnení, na návratnosť investícií pre retailového investora.

5. V informáciách o dobe platnosti PRIIP v oddiele dokumentu s kľúčovými informáciami s názvom „O aký produkt ide?“ sa uvádzajú všetky tieto informácie: a) dátum splatnosti PRIIP alebo údaj o tom, že nemá dátum splatnosti; b) údaj o tom, či je tvorca PRIIP oprávnený jednostranne zrušiť PRIIP; c) opis okolností, za ktorých sa môže PRIIP zrušiť automaticky, a dátumy takého zrušenia, ak sú známe.

▼M3

6. Ak má PRIIP formu PKIPCP alebo AIF, identifikácia a vysvetlenie rizík uvedených v prílohách II a III k tomuto nariadeniu musia byť v súlade s vnútorným postupom na identifikáciu, meranie, riadenie a monitorovanie rizík, ktorý prijala správcovská spoločnosť PKIPCP v súlade so smernicou 2009/65/ES alebo správcovia AIF v súlade so smernicou 2011/61/EÚ. Ak správcovská spoločnosť spravuje viac než jeden PKIPCP alebo ak správca AIF spravuje viac než jeden AIF, riziká sa musia identifikovať a vysvetliť jednotným spôsobom.

7. Ak má PRIIP formu PKIPCP alebo AIF, oddiel s názvom O aký produkt ide? dokumentu s kľúčovými informáciami musí pre každý členský štát, v ktorom sa PKIPCP alebo AIF uvádza na trh, obsahovať tieto informácie: a) názov depozitára; b) kde a ako získať ďalšie informácie o PKIPCP alebo AIF, kópie prospektu PKIPCP alebo kópie opisu investičnej stratégie a cieľov AIF, poslednú výročnú správu a akúkoľvek následnú polročnú správu PKIPCP, ako sa uvádza v článku 68 ods. 1 písm. b) a c) smernice 2009/65/ES, alebo poslednú výročnú správu AIF, ako sa uvádza v článku 22 smernice 2011/61/EÚ, s uvedením jazyka alebo jazykov, v ktorých sú tieto dokumenty k dispozícii, a že ich možno získať bezplatne; c) kde a ako získať iné praktické informácie vrátane toho, kde hľadať najaktuálnejšie ceny podielových listov.

▼B

Článok 3

Oddiel „Aké sú riziká a čo by som mohol získať?“

1. V oddiele dokumentu s kľúčovými informáciami s názvom „Aké sú riziká a čo by som mohol získať?“ musia tvorcovia PRIIP uplatniť metodiku prezentácie rizika, ako sa stanovuje v prílohe II, zahrnúť technické aspekty prezentácie súhrnného ukazovateľa rizika, ako sa stanovuje v prílohe III, a dodržať technické usmernenia, formáty a metodiku prezentácie scenárov výkonnosti, ako sa stanovuje v prílohách IV a V.

2. V oddiele dokumentu s kľúčovými informáciami s názvom „Aké sú riziká a čo by som mohol získať?“ tvorcovia PRIIP uvádzajú tieto informácie: a) úroveň rizika PRIIP v podobe rizikovej triedy pomocou súhrnného ukazovateľa rizika na číselnej stupnici od 1 do 7; b) výslovný odkaz na prípadné nelikvidné PRIIP alebo PRIIP s podstatne relevantným rizikom likvidity, ako sa definuje v časti 4 prílohy II, prostredníctvom upozornenia v tomto zmysle v prezentácii súhrnného ukazovateľa rizika; c) opisné vysvetlenie pod súhrnným ukazovateľom rizika s vysvetlením, že ak je PRIIP denominovaný v inej ako oficiálnej mene členského štátu, v ktorom sa PRIIP ponúka na trhu, výnosnosť, ak je vyjadrená v oficiálnej mene členského štátu, v ktorom sa PRIIP ponúka na trhu, sa môže meniť v závislosti od výkyvov meny; d) stručný opis rizikového profilu a profilu výnosnosti PRIIP a upozornenie v tomto zmysle, že riziko PRIIP môže byť významne vyššie ako to, ktoré sa uvádza v súhrnnom ukazovateli rizika, ak sa PRIIP neponechá v držbe do splatnosti, prípadne počas odporúčaného obdobia držby; e) v prípade PRIIP so zmluvne dohodnutými sankciami za predčasné ukončenie alebo dlhými výpovednými lehotami pri zbavení sa produktu odkaz na príslušné podkladové podmienky v oddiele „Ako dlho by som mal mať produkt v držbe a môžem si peniaze vybrať predčasne?“; f) údaje o maximálnej možnej strate a informácia, že o investíciu môže investor prísť, ak nebude chránená alebo ak ju tvorca PRIIP nebude schopný vyplatiť, alebo že okrem počiatočnej investície môžu byť potrebné dodatočné investičné platby a že celková strata môže významne presiahnuť celkovú počiatočnú investíciu.

3. V oddiele dokumentu s kľúčovými informáciami s názvom „Aké sú riziká a čo by som mohol získať?“ tvorcovia PRIIP uvádzajú štyri príslušné scenáre výkonnosti, ako sa stanovuje v prílohe V. Tieto štyri scenáre výkonnosti predstavujú stresový scenár, nepriaznivý scenár, neutrálny scenár a priaznivý scenár.

4. Pri investičných produktoch založených na poistení sa v oddiele dokumentu s kľúčovými informáciami s názvom „Aké sú riziká a čo by som mohol získať?“ musí uviesť ďalší scenár výkonnosti odzrkadľujúci poistné plnenie, ktoré príjemca dostane, ak dôjde k udalosti krytej poistením.

5. V prípade PRIIP, ktoré sú futures, kúpnymi a predajnými opciami obchodovanými na regulovanom trhu alebo na trhu tretej krajiny považovanom za trh rovnocenný s regulovaným trhom v súlade s článkom 28 nariadenia Európskeho parlamentu a Rady (EÚ) č. 600/2014 ( 4 ), sa v oddiele dokumentu s kľúčovými informáciami s názvom „Aké sú riziká a čo by som mohol získať?“ musia uviesť scenáre výkonnosti v podobe grafov štruktúry vyplácania, ako sa stanovuje v prílohe V.

Článok 4

Oddiel „Čo sa stane, ak [názov tvorcu PRIIP] nebude schopný vyplácať?“

V oddiele dokumentu s kľúčovými informáciami s názvom „Čo sa stane, ak [názov tvorcu PRIIP] nebude schopný vyplácať?“ tvorcovia PRIIP uvádzajú tieto informácie:

a) údaj o tom, či retailový investor môže čeliť finančnej strate v dôsledku zlyhania tvorcu PRIIP alebo v dôsledku zlyhania iného subjektu ako tvorcu PRIIP, a totožnosť tohto subjektu;

b) objasnenie, či stratu uvedenú v písmene a) kryje systém náhrad pre investorov alebo systém záruk a či je toto krytie nejako obmedzené alebo podmienené.

Článok 5

Oddiel „Aké sú náklady?“

1. V oddiele dokumentu s kľúčovými informáciami s názvom „Aké sú náklady?“ tvorcovia PRIIP uplatňujú: a) metodiku výpočtu nákladov stanovenú v prílohe VI; b) tabuľky „Náklady v priebehu času“ a „Zloženie nákladov“ k informáciám o nákladoch, ako sa stanovuje v prílohe VII, v súlade s príslušnými technickými usmerneniami, ktoré sa v nej uvádzajú.

2. V tabuľke „Náklady v priebehu času“ v oddiele dokumentu s kľúčovými informáciami s názvom „Aké sú náklady?“ tvorcovia PRIIP uvedú súhrnný ukazovateľ nákladov týkajúci sa celkových súhrnných nákladov na PRIIP ako jedno číslo v peňažnom i percentuálnom vyjadrení za rôzne časové obdobia stanovené v prílohe VI.

▼M3

Podľa konkrétnej situácie sa pridá zreteľná výstraha, pokiaľ ide o dodatočné náklady, ktoré si môžu účtovať osoby poskytujúce poradenstvo o PRIIP alebo predávajúce PRIIP.

▼M3

3. V tabuľke Zloženie nákladov v oddiele dokumentu s kľúčovými informáciami s názvom Aké sú náklady? tvorcovia PRIIP uvedú súhrnné ukazovatele týchto druhov nákladov: a) akékoľvek jednorazové náklady, ako sú vstupné a výstupné náklady; b) všetky opakujúce sa náklady, pričom sa oddelia transakčné náklady na portfólio a ostatné opakujúce sa náklady; c) akékoľvek vedľajšie náklady, ako sú výkonnostné poplatky alebo podiely na zisku.

4. Tvorcovia PRIIP opíšu každý z jednotlivých nákladov zahrnutých v tabuľke Zloženie nákladov v oddiele dokumentu s kľúčovými informáciami s názvom Aké sú náklady? v súlade s prílohou VII a uvedú, kde a ako sa tieto náklady môžu líšiť od skutočných nákladov, ktoré môžu retailovému investorovi vzniknúť, a kde a ako môžu tieto náklady závisieť od toho, či retailový investor využíva alebo nevyužíva určité možnosti.

▼B

Článok 6

Oddiel „Ako dlho by som mal mať produkt v držbe a môžem si peniaze vybrať predčasne?“

V oddiele dokumentu s kľúčovými informáciami s názvom „Ako dlho by som mal mať produkt v držbe a môžem si peniaze vybrať predčasne?“ tvorcovia PRIIP uvádzajú:

a) stručný opis dôvodov, prečo si vybrať odporúčané alebo požadované minimálne obdobie držby;

b) opis charakteristických znakov postupu zbavenia sa produktu a kedy je zrušenie možné vrátane údajov o vplyve predčasného speňaženia na rizikový profil, profil výkonnosti PRIIP alebo na uplatniteľnosť kapitálových záruk;

c) informácie o všetkých poplatkoch a sankciách pri zbavení sa produktu pred dátumom splatnosti alebo iným stanoveným dátumom iným než odporúčané obdobie držby vrátane krížového odkazu na informácie o nákladoch, ktoré sa majú zahrnúť do dokumentu s kľúčovými informáciami podľa článku 5, a objasnenia vplyvu takýchto poplatkov a sankcií pre rôzne obdobia držby.

Článok 7

Oddiel „Ako sa môžem sťažovať?“

V oddiele dokumentu s kľúčovými informáciami s názvom „Ako sa môžem sťažovať?“ tvorcovia PRIIP uvádzajú tieto informácie v súhrnnej forme:

a) kroky, ktoré treba podniknúť pri podávaní sťažností na produkt alebo postup tvorcu PRIIP alebo osoby, ktorá produkt predáva alebo k nemu poskytuje poradenstvo;

b) odkaz na príslušnú webovú lokalitu na podávanie takýchto sťažností;

c) aktuálnu poštovú adresu a e-mailovú adresu, na ktoré sa takéto sťažnosti môžu posielať.

Článok 8

Oddiel „Ďalšie relevantné informácie“

1. V oddiele dokumentu s kľúčovými informáciami s názvom „Ďalšie relevantné informácie“ tvorcovia PRIIP uvádzajú všetky ďalšie informatívne dokumenty, ktoré možno poskytnúť, a či sa takéto ďalšie informatívne dokumenty sprístupňujú na základe zákonnej požiadavky alebo iba na žiadosť retailového investora.

2. Informácie uvedené v oddiele dokumentu s kľúčovými informáciami s názvom „Ďalšie relevantné informácie“ možno poskytnúť v súhrnnej forme vrátane odkazu na webovú lokalitu, kde sú okrem dokumentov uvedených v odseku 1 k dispozícii aj ďalšie podrobnosti.

▼M3

3. V prípade PKIPCP vymedzených v bode 1 písm. a) prílohy VIII, AIF vymedzených v bode 1 písm. b) uvedenej prílohy alebo investičných produktov založených na unit-linked poistení vymedzených v bode 1 písm. c) uvedenej prílohy musí oddiel dokumentu s kľúčovými informáciami s názvom Ďalšie relevantné informácie obsahovať: a) odkaz na webové sídlo alebo odkaz na dokument, kde sú sprístupnené informácie o minulej výkonnosti uverejnené tvorcom PRIIP v súlade s prílohou VIII; b) počet rokov, za ktoré sa predkladajú údaje o minulej výkonnosti. V prípade PRIIP uvedených v prílohe II časti 1 bode 5, ktoré sú otvorenými investičnými fondmi, alebo iných PRIIP otvorených na upisovanie sa výpočty scenára predchádzajúcej výkonnosti uverejňujú mesačne a v oddiele s názvom Ďalšie relevantné informácie sa uvedie, kde možno tieto výpočty nájsť.

▼B

Článok 9

Vzor

Tvorcovia PRIIP prezentujú dokument s kľúčovými informáciami pomocou vzoru stanoveného v prílohe I. Vzor sa vypĺňa v súlade s požiadavkami stanovenými v tomto delegovanom nariadení a v nariadení (EÚ) č. 1286/2014.







▼M3

„KAPITOLA II

OSOBITNÉ USTANOVENIA TÝKAJÚCE SA DOKUMENTOV S KĽÚČOVÝMI INFORMÁCIAMI PODĽA PRIIP, KTORÉ PONÚKAJÚ RÔZNE MOŽNOSTI INVESTOVANIA“.

▼B

Článok 10

PRIIP ponúkajúce škálu možností investovania

Ak PRIIP ponúka škálu podkladových investičných možností a informácie týkajúce sa týchto podkladových investičných možností nemožno poskytnúť v jednom stručnom samostatnom dokumente s kľúčovými informáciami, tvorcovia PRIIP vypracujú jeden z týchto dokumentov:

▼M3

a) dokument s kľúčovými informáciami pre každú podkladovú investičnú možnosť v rámci PRIIP v súlade s kapitolou I vrátane informácií o PRIIP ako celku, pričom každý dokument s kľúčovými informáciami je vyjadrením prípadu, že retailový investor investuje len do jednej investičnej možnosti;

b) všeobecný dokument s kľúčovými informáciami, v ktorom sa opisuje PRIIP v súlade s kapitolou I, pokiaľ sa v článkoch 11 až 14 neuvádza inak, vrátane opisu, kde možno nájsť konkrétne informácie o každej podkladovej investičnej možnosti.

▼B

Článok 11

Oddiel „O aký produkt ide“ vo všeobecnom dokumente s kľúčovými informáciami

V oddiele s názvom „O aký produkt ide?“ tvorcovia PRIIP odchylne od odsekov 2 a 3 článku 2 uvádzajú:

a) opis typov podkladových investičných možností vrátane trhových segmentov alebo typov nástrojov, ako aj hlavných faktorov, od ktorých závisí návratnosť;

b) vyhlásenie, že typ investorov, ktorým má byť PRIIP ponúkaný, sa líši na základe podkladovej investičnej možnosti;

▼M3 —————

▼B

Článok 12

Oddiel „Aké sú riziká a čo by som mohol získať?“ vo všeobecnom dokumente s kľúčovými informáciami

1. V oddiele s názvom „Aké sú riziká a čo by som mohol získať?“ tvorcovia PRIIP odchylne od článku 3 ods. 2 písm. a) a článku 3 ods. 3 uvádzajú: a) rozsah rizikových tried všetkých podkladových investičných možností ponúkaných v rámci PRIIP pomocou súhrnného ukazovateľa rizika na číselnej stupnici od 1 do 7, ako sa stanovuje v prílohe III; b) vyhlásenie, že riziko a návratnosť investícií sa líšia na základe podkladovej investičnej možnosti; c) stručný opis spôsobu, akým výkonnosť PRIIP ako celku závisí od podkladových investičných možností; ▼M3 —————

▼M3

Článok 13

Oddiel Aké sú náklady? vo všeobecnom dokumente s kľúčovými informáciami

V oddiele s názvom Aké sú náklady? tvorcovia PRIIP odchylne od článku 5 ods. 1 písm. b) uvádzajú:

a) ak náklady PRIIP odlišné od nákladov na podkladovú investičnú možnosť nemožno uviesť v jedinom údaji vrátane prípadov, keď sa tieto náklady líšia v závislosti od zvolenej podkladovej investičnej možnosti: i) rozsah nákladov na PRIIP v tabuľkách Náklady v priebehu času a Zloženie nákladov, ktoré sa stanovujú v prílohe VII; ii) vyhlásenie o tom, že náklady retailového investora sa líšia na základe podkladových investičných možností;

b) ak náklady na PRIIP odlišné od nákladov na podkladové investičné možnosti možno uviesť v jedinom údaji: i) takéto náklady uvedené oddelene od rozsahu nákladov na podkladové investičné možnosti, ktoré PRIIP ponúka, v tabuľkách Náklady v priebehu času a Zloženie nákladov stanovených v prílohe VII; ii) vyhlásenie o tom, že celkové náklady pre retailového investora pozostávajú z kombinácie nákladov na zvolené podkladové investičné možnosti a iných nákladov na PRIIP a že sa líšia na základe podkladových investičných možností.

Článok 14

Konkrétne informácie o každej podkladovej investičnej možnosti

Konkrétne informácie o každej podkladovej investičnej možnosti podľa článku 10 písm. b) sa poskytujú v osobitnom informačnom dokumente, ktorý dopĺňa všeobecný dokument s kľúčovými informáciami. Tvorcovia PRIIP zahrnú pre každú podkladovú investičnú možnosť všetky tieto prvky:

a) v prípade potreby upozornenie týkajúce sa pochopenia;

b) investičné ciele, prostriedky na ich dosiahnutie a zamýšľaný cieľový trh podľa článku 2 ods. 2 a 3;

c) súhrnný ukazovateľ rizika a opisné vysvetlenie, ako aj scenáre výkonnosti podľa článku 3;

d) prezentáciu nákladov v súlade s článkom 5 vrátane vyhlásenia o tom, či tieto náklady zahŕňajú alebo nezahŕňajú všetky náklady na PRIIP v prípade, že retailový investor investuje len do tejto konkrétnej investičnej možnosti;

e) v prípade podkladových investičných možností, ktoré sú PKIPCP v zmysle vymedzenia v bode 1 písm. a) prílohy VIII, AIF v zmysle vymedzenia v bode 1 písm. b) uvedenej prílohy alebo investičnými produktmi založenými na unit-linked poistení v zmysle vymedzenia v bode 1 písm. c) uvedenej prílohy, informácie o minulej výkonnosti, ako sa vyžaduje v článku 8 ods. 3

Informácie uvedené v písmenách a) až e) tohto odseku sa riadia štruktúrou príslušných častí vzoru stanoveného v prílohe I.

▼M3







KAPITOLA IIa

OSOBITNÉ USTANOVENIA TÝKAJÚCE SA DOKUMENTOV S KĽÚČOVÝMI INFORMÁCIAMI PODĽA URČITÝCH PKIPCP A AIF

Článok 14a

Investičné útvary PKIPCP alebo AIF

1. Ak PKIPCP alebo AIF pozostáva z dvoch alebo viacerých investičných útvarov, pre každý jednotlivý útvar sa vypracuje osobitný dokument s kľúčovými informáciami pre investorov.

2. Každý dokument s kľúčovými informáciami uvedený v odseku 1 obsahuje v oddiele s názvom O aký produkt ide? tieto informácie: a) vyhlásenie, že dokument s kľúčovými informáciami opisuje útvar PKIPCP alebo AIF a prípadne že prospekt PKIPCP alebo opis investičnej stratégie a cieľov AIF a pravidelné správy sa vypracúvajú za celý PKIPCP alebo AIF uvedený na začiatku dokumentu s kľúčovými informáciami; b) či sú aktíva a záväzky každého útvaru zo zákona oddelené alebo nie a aký vplyv to môže mať na investora; c) či investor má alebo nemá právo vymeniť svoju investíciu do podielových listov jedného útvaru za podielové listy iného útvaru, a ak áno, kde získa informácie o tom, ako uplatniť toto právo.

3. Ak správcovská spoločnosť PKIPCP alebo správca AIF stanovia retailovému investorovi poplatok za výmenu jeho investície v súlade s odsekom 2 písm. c) a tento poplatok sa líši od štandardného poplatku za nákup alebo predaj podielových listov, tento poplatok sa uvedie osobitne v oddiele s názvom Aké sú náklady? dokumentu s kľúčovými informáciami.

Článok 14b

Triedy akcií PKIPCP alebo AIF

1. Ak PKIPCP alebo AIF pozostáva z viac ako jednej triedy podielových listov alebo akcií, dokument s kľúčovými informáciami sa vypracuje pre každú triedu podielových listov alebo akcií.

2. Dokument s kľúčovými informáciami týkajúci sa dvoch alebo viacerých tried toho istého PKIPCP alebo AIF sa môže spojiť do jediného dokumentu s kľúčovými informáciami za predpokladu, že výsledný dokument v plnej miere spĺňa všetky požiadavky na dĺžku, jazyk a prezentáciu dokumentu s kľúčovými informáciami.

3. Správcovská spoločnosť PKIPCP alebo správca AIF si môže vybrať triedu, ktorá bude zastupovať jednu alebo viacero iných tried PKIPCP alebo AIF za predpokladu, že tento výber je verný, jasný a nie zavádzajúci pre potenciálnych retailových investorov investujúcich do týchto iných tried. V takýchto prípadoch musí oddiel dokumentu s kľúčovými informáciami s názvom Aké sú riziká a čo by som mohol získať? obsahovať vysvetlenie významného rizika vzťahujúceho sa na ktorékoľvek iné zastupované triedy. Dokument s kľúčovými informáciami založený na jednej reprezentatívnej triede sa môže poskytnúť retailovým investorom iných tried.

4. Kombinovať do zloženej reprezentatívnej triedy sa nesmú odlišné triedy, ako sa uvádza v odseku 3.

5. Správcovská spoločnosť PKIPCP alebo správca AIF vedie záznamy o tom, ktoré iné triedy zastupuje reprezentatívna trieda uvedená v odseku 3 a dôvody na podporu takéhoto rozhodnutia.

6. Podľa situácie sa do oddielu dokumentu s kľúčovými informáciami s názvom O aký produkt ide? doplní údaj o tom, ktorá trieda bola vybraná ako reprezentatívna, pričom sa použije termín, ktorým je označená v prospekte PKIPCP alebo v opise investičnej stratégie a cieľov AIF.

7. V uvedenom oddiele sa takisto uvedie, kde môžu retailoví investori získať informácie o iných triedach PKIPCP alebo AIF, ktoré figurujú na trhu v ich vlastnom členskom štáte.

Článok 14c

PKIPCP alebo AIF ako fond fondov

1. Ak PKIPCP investuje významný podiel svojich aktív do iných PKIPCP alebo iných podnikov kolektívneho investovania, ako sa uvádza v článku 50 ods. 1 písm. e) smernice 2009/65/ES, opis cieľov a investičnej politiky tohto PKIPCP v dokumente s kľúčovými informáciami musí zahŕňať stručné vysvetlenie toho, ako sa iné podniky kolektívneho investovania priebežne vyberajú. Ak je PKIPCP fondom zaisťovacích fondov, dokument s kľúčovými informáciami musí obsahovať informácie o kúpe AIF z krajiny mimo EÚ, ktoré nie sú pod dohľadom.

2. Ak AIF investuje podstatnú časť svojich aktív do iných PKIPCP alebo AIF, primerane sa uplatňujú odseky 1 a 2.

Článok 14d

Zberný PKIPCP

1. V prípade zberného PKIPCP, ako je vymedzený v článku 58 smernice 2009/65/ES, dokument s kľúčovými informáciami obsahuje v oddiele s názvom O aký produkt ide? tieto informácie špecifické pre zberný PKIPCP: a) vyhlásenie, že prospekt hlavného PKIPCP, dokument s kľúčovými informáciami a pravidelné správy a účtovné závierky sú na požiadanie k dispozícii investorom zberného PKIPCP, ako ich možno získať a v ktorom jazyku (jazykoch); b) či sú položky uvedené v písmene a) tohto odseku k dispozícii iba v papierovej podobe alebo aj na iných trvalých médiách a či sa za položky, ktoré nepodliehajú bezplatnému doručovaniu v súlade s článkom 63 ods. 5 smernice 2009/65/ES, platí poplatok; c) ak je hlavný PKIPCP založený v inom členskom štáte ako zberný PKIPCP a ak to môže mať vplyv na daňový režim zberného PKIPCP, vyjadrenie v tomto zmysle; d) informácie o podiele aktív zberného PKIPCP, ktoré sa investujú do hlavného PKIPCP; e) opis cieľov a investičnej politiky hlavného PKIPCP, doplnený podľa potreby buď o: i) uvedenie toho, že návratnosť investície zberného PKIPCP bude veľmi podobná návratnosti hlavného PKIPCP, alebo ii) vysvetlenie toho, ako a prečo sa návratnosť investície zberného a hlavného PKIPCP môžu líšiť.

2. Ak sa profil rizika a výnosnosti zberného PKIPCP v akomkoľvek významnom ohľade líši od profilu hlavného PKIPCP, táto skutočnosť a jej príčina sa vysvetlia v oddiele s názvom Aké sú riziká a čo získam za ich prijatie? dokumentu s kľúčovými informáciami.

3. Akékoľvek riziko likvidity a vzťah medzi nákupnými a výplatnými mechanizmami pre hlavný a zberný PKIPCP sa vysvetlia v oddiele s názvom Aké sú riziká a čo získam za ich prijatie? dokumentu s kľúčovými informáciami.

Článok 14e

Štruktúrovaný PKIPCP alebo AIF

Štruktúrované investičné fondy sú PKIPCP alebo AIF, ktoré poskytujú retailovým investorom v určitých vopred určených termínoch výplatu zisku na základe algoritmov, ktoré sú viazané na výkonnosť alebo na realizáciu zmien ceny alebo iných podmienok finančných aktív, indexov alebo referenčných portfólií alebo PKIPCP alebo AIF s podobnými vlastnosťami.

▼B







KAPITOLA III

PRESKÚMANIE A REVÍZIA DOKUMENTU S KĽÚČOVÝMI INFORMÁCIAMI

Článok 15

Preskúmanie

1. Tvorcovia PRIIP preskúmajú informácie uvedené v dokumente s kľúčovými informáciami vždy, keď dôjde ku zmene, ktorá významne ovplyvňuje alebo pravdepodobne významne ovplyvní informácie uvedené v dokumente s kľúčovými informáciami, a to aspoň každých dvanásť mesiacov od dátumu jeho úvodného uverejnenia.

2. V rámci preskúmania uvedeného v odseku 1 sa overí, či sú informácie uvedené v dokumente s kľúčovými informáciami stále presné, pravdivé, jasné a nezavádzajúce. Overí sa najmä: a) či informácie uvedené v dokumente s kľúčovými informáciami sú v súlade so všeobecnými požiadavkami na formu a obsah podľa nariadenia (EÚ) č. 1286/2014, alebo s osobitnými požiadavkami na formu a obsah stanovenými v tomto delegovanom nariadení; b) či sa zmenili opatrenia súvisiace s trhovým alebo kreditným rizikom PRIIP, ak má takáto zmena kombinovaný účinok, ktorý vyžaduje, aby bol PRIIP v rámci súhrnného ukazovateľa rizika presunutý do inej triedy, než aká sa mu pripísala v dokumente s kľúčovými informáciami, ktorý je predmetom preskúmania; c) či sa stredná návratnosť pri neutrálnom scenári výkonnosti PRIIP vyjadrená ako ročný percentuálny podiel návratnosti zmenila o viac ako päť percentuálnych bodov; ▼M3 d) či sú scenáre výkonnosti založené na vhodných referenčných hodnotách alebo zástupných ukazovateľoch, súlad referenčnej hodnoty alebo zástupného ukazovateľa s cieľmi PRIIP. ▼B

3. Na účely odseku 1 tvorcovia PRIIP zavedú a uplatňujú primerané postupy počas celej životnosti PRIIP, kým je k dispozícii retailovým investorom, s cieľom bezodkladne odhaliť akékoľvek okolnosti, ktoré by mohli viesť k zmene, ktorá ovplyvňuje alebo pravdepodobne ovplyvní presnosť, pravdivosť alebo jasnosť informácií uvedených v dokumente s kľúčovými informáciami.

Článok 16

Revízia

1. Tvorcovia PRIIP bezodkladne zrevidujú dokument s kľúčovými informáciami, ak sa v rámci preskúmania podľa článku 15 dospeje k záveru, že dokument s kľúčovými informáciami treba zmeniť.

2. Tvorcovia PRIIP zabezpečia aktualizáciu všetkých oddielov dokumentu s kľúčovými informáciami, ktoré boli ovplyvnené takýmito zmenami.

3. Tvorca PRIIP uverejní zrevidovaný dokument s kľúčovými informáciami na svojej webovej lokalite.







KAPITOLA IV

POSKYTNUTIE DOKUMENTU S KĽÚČOVÝMI INFORMÁCIAMI

Článok 17

Podmienky dostatočného časového predstihu

1. Osoba, ktorá PRIIP predáva alebo k nemu poskytuje poradenstvo, poskytne dokument s kľúčovými informáciami dostatočne skoro, aby mali retailoví investori dostatok času na jeho zváženie ešte pred tým, ako sa zaviažu akoukoľvek zmluvou alebo ponukou týkajúcou sa daného PRIIP, a to bez ohľadu na to, či majú alebo nemajú k dispozícii lehotu na rozmyslenie.

2. Na účely odseku 1 osoba, ktorá PRIIP predáva alebo k nemu poskytuje poradenstvo, posúdi čas, aký každý retailový investor potrebuje na zváženie dokumentu s kľúčovými informáciami, pričom zohľadní: a) znalosti a skúsenosti retailového investora s PRIIP alebo s PRIIP podobnej povahy alebo s rizikami podobnými tým, ktoré vyplývajú z PRIIP; b) zložitosť PRIIP; c) naliehavosť uzatvorenia navrhovanej zmluvy alebo ponuky, ktorú výslovne vyjadrí retailový investor, ak sa poradenstvo alebo predaj vykoná na podnet retailového investora.







▼M3

KAPITOLA IVa

KRÍŽOVÉ ODKAZY

Článok 17a

Používanie krížových odkazov na iné zdroje informácií

Bez toho, aby bol dotknutý článok 6 nariadenia (EÚ) č. 1286/2014, sa krížové odkazy na iné zdroje informácií vrátane prospektu a výročných či polročných správ môžu zahrnúť do dokumentu s kľúčovými informáciami za predpokladu, že všetky informácie nevyhnutné pre porozumenie zásadných prvkov investície investormi sa uvedú v dokumente s kľúčovými informáciami.

Povolené sú krížové odkazy na webové sídlo PRIIP alebo tvorcu PRIIP vrátane tej časti takéhoto webového sídla, ktorá obsahuje prospekt a pravidelné správy.

Krížové odkazy uvedené v prvom pododseku musia retailového investora nasmerúvať na príslušný oddiel relevantného zdroja informácií. V rámci dokumentu s kľúčovými informáciami je možné použiť viacero rozličných krížových odkazov, no ich počet sa musí obmedziť na minimum.

▼B

Článok 18

Záverečné ustanovenie

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Uplatňuje sa od 1. januára 2018.

▼M4 M5

Článok 14 ods. 2 sa uplatňuje do 31. decembra 2022.

▼B

Toto nariadenie je záväzné v celom rozsahu a priamo uplatniteľné vo všetkých členských štátoch.

▼M3









PRÍLOHA I

VZOR DOKUMENTU S KĽÚČOVÝMI INFORMÁCIAMI

Tvorcovia PRIIP musia dodržiavať poradie oddielov a hlavy uvedené vo vzore, v ktorom sa však nestanovujú parametre týkajúce sa dĺžky jednotlivých oddielov a vkladania koncov strán a pri vytlačení podlieha celkovému obmedzeniu na maximálne tri strany papiera formátu A4.







Dokument s kľúčovými informáciami Účel Tento dokument vám poskytuje kľúčové informácie o tomto investičnom produkte. Neslúži na marketingové účely. Poskytnutie týchto informácií sa vyžaduje na základe právnych predpisov s cieľom pomôcť vám pochopiť povahu, riziká, náklady, možné zisky a straty súvisiace s týmto produktom a porovnať tento produkt s inými. Produkt [Názov produktu] [Názov tvorcu PRIIP] (podľa vhodnosti) [ISIN alebo UPI] [webová lokalita tvorcu PRIIP] [Ďalšie informácie získate na telefónnom čísle [telefónne číslo].] [[Názov príslušného orgánu] zodpovedá za dohľad nad spoločnosťou [názov tvorcu PRIIP] v súvislosti s týmto dokumentom s kľúčovými informáciami.] (podľa vhodnosti) [Tento PRIIP je schválený v [názov členského štátu].] (podľa vhodnosti) [[Spoločnosť [názov správcovskej spoločnosti PKIPCP] je schválená v [názov členského štátu] a regulovaná [kým – totožnosť príslušného orgánu].] (podľa vhodnosti) Spoločnosť [názov správcu AIF] je schválená v [názov členského štátu] a regulovaná [kým – totožnosť príslušného orgánu]. [dátum vytvorenia dokumentu s kľúčovými informáciami] [Upozornenie (podľa vhodnosti) Chystáte sa kúpiť produkt, ktorý nie je jednoduchý a môže byť ťažké ho pochopiť.] O aký produkt ide? Typ Doba platnosti Ciele Zamýšľaný retailový investor [Poistné plnenia a náklady] Aké sú riziká a čo môžem získať? Riziko Opis profilu rizika a výnosnosti Ukazovateľ Súhrnný ukazovateľ rizika Vzor súhrnného ukazovateľa rizika a slovné opisy podľa prílohy III vrátane informácií o maximálnej možnej strate: Môžem stratiť všetok investovaný kapitál? Znášam riziko vzniku ďalších finančných záväzkov alebo povinností? Je k dispozícii ochrana kapitálu pred trhovým rizikom? Výkonnosť Vzory scenárov výkonnosti a slovné opisy podľa prílohy V Scenáre Scenáre zahŕňajúce podľa vhodnosti informácie o podmienkach výnosov pre retailových investorov alebo stanovené horné ohraničenia výkonnosti a upozornenie, že daňové právne predpisy domovského členského štátu retailového investora môžu ovplyvniť skutočne vyplatenú sumu. Čo sa stane, ak [tvorca PRIIP] nebude schopný vyplácať? Informácie o tom, či existuje systém záruk, názov ručiteľa alebo prevádzkovateľa systému náhrad pre investorov vrátane krytých aj nekrytých rizík. Aké sú náklady? Slovný opis k informáciám, ktoré majú byť uvedené o ďalších distribučných nákladoch Náklady v priebehu času Vzor a slovný opis podľa prílohy VII Zloženie nákladov Vzor a slovný opis podľa prílohy VI Ako dlho mám mať produkt v držbe a môžem si peniaze vybrať predčasne? Odporúčané [minimálne povinné] obdobie držby: [x] Informácie o možnosti zrušenia investície pred dosiahnutím splatnosti, podmienky zrušenia a prípadné poplatky a sankcie za zrušenie. Informácie o dôsledkoch predčasného vyplatenia pred skončením doby platnosti alebo pred skončením odporúčaného obdobia držby. Ako sa môžem sťažovať? Ďalšie relevantné informácie Podľa vhodnosti krátky opis uverejnených informácií o minulej výkonnosti

▼B









PRÍLOHA II

METODIKA PREZENTÁCIE RIZÍK

ČASŤ 1

Posúdenie trhového rizika

Určenie miery trhového rizika (MRM)

1. Trhové riziko sa meria anualizovanou volatilitou zodpovedajúcou hodnote v riziku (VaR) pri úrovni spoľahlivosti 97,5 % počas odporúčaného obdobia držby, pokiaľ nie je uvedené inak. VaR je percentuálny podiel investovanej sumy, ktorý sa vráti retailovému investorovi.

▼M3

2. PRIIP je pridelená trieda MRM podľa nasledujúcej tabuľky:







Trieda MRM Volatilita ekvivalentná VaR (VEV) 1 < 0,5 % 2 ≥ 0,5 % a < 5,0 % 3 ≥ 5,0 % a < 12 % 4 ≥ 12 % a < 20 % 5 ≥ 20 % a < 30 % 6 ≥ 30 % a < 80 % 7 ≥ 80 %

▼B

Špecifikácia kategórií PRIIP na účely posúdenia trhového rizika

3. Na účely určenia trhového rizika sa PRIIP rozdeľujú do štyroch kategórií.

4. 1. kategória sa týka:

a) PRIIP, kde môžu investori stratiť väčšiu sumu, než investovali;

b) PRIIP, ktoré patria do jednej z kategórií uvedených v položkách 4 až 10 časti C prílohy I k smernici Európskeho parlamentu a Rady 2014/65/EÚ ( 5 );

c) PRIIP alebo podkladové investície PRIIP, ktoré sa oceňujú menej často než raz za mesiac alebo ktoré nemajú vhodnú referenčnú hodnotu alebo náhradnú hodnotu, alebo ktorých správna referenčná hodnota alebo náhradná hodnota sú stanovené menej často než raz za mesiac.

5. 2. kategória zahŕňa PRIIP, ktoré priamo alebo na syntetickom základe ponúkajú expozíciu voči cenám jednotlivých podkladových investícií bez pákového efektu alebo expozíciu voči podkladovým investíciám s pákovým efektom, ktorá vypláca konštantný násobok cien týchto podkladových investícií, pričom pre dané PRIIP sú k dispozícii aspoň 2 roky historických denných cien alebo 4 roky historických týždenných cien či 5 rokov mesačných cien, alebo kde sú k dispozícii existujúce vhodné referenčné hodnoty alebo náhradné hodnoty pod podmienkou, že takéto referenčné hodnoty alebo náhradné hodnoty spĺňajú tie isté kritériá pre dĺžku a frekvenciu vývoja cien.

6. 3. kategória zahŕňa PRIIP, ktorých hodnoty odrážajú ceny jednotlivých podkladových investícií, nie však ako konštantný násobok cien týchto podkladových investícií, pričom pre dané PRIIP sú k dispozícii aspoň 2 roky historických denných cien alebo 4 roky historických týždenných cien či 5 rokov mesačných cien, alebo kde sú k dispozícii existujúce vhodné referenčné hodnoty alebo náhradné hodnoty pod podmienkou, že takéto referenčné hodnoty alebo náhradné hodnoty spĺňajú tie isté kritériá pre dĺžku a frekvenciu vývoja cien.

7. 4. kategória zahŕňa PRIIP, ktorých hodnoty čiastočne závisia od faktorov, ktoré neboli na trhu pozorované, vrátane PRIIP založených na poistení, ktoré distribuujú časť ziskov tvorcu PRIIP retailovým investorom.

Používanie vhodných referenčných hodnôt alebo náhradných hodnôt na špecifikáciu kategórií PRIIP

Ak tvorcovia PRIIP používajú vhodné referenčné alebo náhradné hodnoty, tieto referenčné alebo náhradné hodnoty musia byť reprezentatívne pre aktíva alebo expozície, ktoré určujú výkonnosť PRIIP. Tvorca PRIIP zdokumentuje používanie takýchto referenčných alebo náhradných hodnôt.

Určenie triedy MRM pre 1. kategóriu PRIIP

8. Trieda MRM pre 1. kategóriu PRIIP je 7 s výnimkou PRIIP uvedených v bode 4 písm. c) tejto prílohy, kde trieda MRM je 6.

Určenie triedy MRM pre 2. kategóriu PRIIP

9. VaR sa vypočíta od momentov pozorovanej distribúcie výnosov PRIIP alebo ceny jeho referenčnej či náhradnej hodnoty počas posledných 5 rokov. Minimálna frekvencia pozorovaní je raz za mesiac. Ak sú ceny k dispozícii každý deň, frekvencia je denná. Ak sú ceny k dispozícii každý týždeň, frekvencia je týždenná. Ak sú ceny k dispozícii dvakrát mesačne, frekvencia je dvakrát mesačne.

10. Ak údaje o denných cenách zahŕňajúce obdobie 5 rokov nie sú k dispozícii, možno použiť kratšie obdobie. Pri denných pozorovaniach ceny PRIIP alebo ich referenčnej či náhradnej hodnoty musia byť k dispozícii pozorované výnosy aspoň za 2 roky. Pri týždenných pozorovaniach ceny PRIIP musia byť k dispozícii pozorované údaje aspoň za 4 roky. Pri mesačných pozorovaniach ceny PRIIP musia pozorované údaje zahŕňať obdobie aspoň 5 rokov.

11. Výnos za každé obdobie je definovaný ako prirodzený algoritmus pomeru ceny na trhu blízko ku koncu aktuálneho obdobia k uzavretiu trhu na konci predchádzajúceho obdobia.

12. Miera VaR v priestore výnosov je daná Cornish-Fisherovou expanziou takto:

ak N je počet období obchodovania v odporúčanom období držby; a σ, μ1, μ2 sú volatilita, šikmosť a nadmerná špicatosť meraná z distribúcie výnosov. Volatilita, šikmosť a nadmerná špicatosť sa vypočítajú z odmeraných momentov distribúcie výnosov v súlade s týmito podmienkami:

— nulový moment, M 0 , je počet pozorovaní v období podľa bodu 10 tejto prílohy,

— prvý moment, M 1 , je stredná hodnota všetkých pozorovaných výnosov vo vzorke,

— druhý M 2 , tretí M 3 a štvrtý M 4 moment sú definované štandardným spôsobom: , , , kde ri je výnos meraný v i-tom období v histórii výnosov. — volatilita, σ je daná hodnotou . — šikmosť μ 1 sa rovná M 3 /σ 3 . — nadmerná špicatosť μ 2 sa rovná M 4 /σ 4 – 3

▼M3

13. Hodnota VEV je daná takto:

kde T je dĺžka odporúčaného obdobia držby v rokoch.

▼B

14. Pre PRIIP, ktoré sa riadia podľa investičných politík alebo stratégií, ktoré sledujú určité ciele výnosnosti tým, že sa prostredníctvom pružných investícií podieľajú na rôznych triedach finančných aktív (napr. na akciových trhoch aj na trhoch s pevným výnosom), sa hodnota VEV, ktorá sa použije, určí takto:

a) ak sa nevykonala žiadna revízia investičnej politiky za obdobie uvedené v bode 10 tejto prílohy, hodnota VEV, ktorá sa použije, je najvyššia z týchto hodnôt VEV: i) hodnota VEV vypočítaná podľa bodov 9 až 13 tejto prílohy; ii) hodnota VEV výnosov pro-forma mixu aktív, ktorá je v súlade s pridelením referenčných aktív fondu v čase výpočtu; iii) hodnota VEV, ktorá je v súlade s limitom rizika fondu, ak existuje a ak je to vhodné;

b) ak sa vykonala revízia investičnej politiky za obdobie uvedené v bode 10 tejto prílohy, hodnota VEV, ktorá sa použije, je najvyššia hodnota VEV uvedená v písmene a) bodoch ii) a iii).

15. PRIIP je zaradený do triedy MRM, ako je uvedené v bode 2 tejto prílohy, v závislosti od hodnoty VEV. V prípade PRIIP, pri ktorom sú k dispozícii len mesačné údaje o cenách, sa trieda MRM priradená podľa bodu 2 tejto prílohy zvýši o jednu ďalšiu triedu.

Určenie triedy MRM pre 3. kategóriu PRIIP

16. VaR v priestore cien sa vypočíta z rozdelenia hodnôt PRIIP na konci odporúčaného obdobia držby. Rozdelenie sa získa simulovaním ceny alebo cien, ktorým sa určí hodnota PRIIP, na konci odporúčaného obdobia držby. VaR je hodnota PRIIP pri úrovni spoľahlivosti 97,5 % na konci odporúčaného obdobia držby diskontovaná k aktuálnemu dátumu pomocou očakávaného bezrizikového diskontného faktora od aktuálneho dátumu do konca odporúčaného obdobia držby.

▼M3

17. Hodnota VEV je daná takto:

kde T je dĺžka odporúčaného obdobia držby v rokoch. Len v prípadoch, keď sa produkt odkúpi alebo zruší pred koncom odporúčaného obdobia držby podľa simulácie, sa vo výpočte použije obdobie v rokoch do odkúpenia alebo zrušenia.

▼B

18. PRIIP musí byť zaradený do triedy MRM, ako je uvedené v bode 2 tejto prílohy, v závislosti od hodnoty VEV. V prípade PRIIP, pri ktorom sú k dispozícii len mesačné údaje o cenách, sa trieda MRM priradená podľa bodu 2 tejto prílohy zvýši o jednu ďalšiu triedu.

19. Minimálny počet simulácií je 10 000 .

20. Simulácia je založená na bootstrappingu očakávaného rozdelenia cien alebo cenových úrovní pre podkladové zmluvy PRIIP z pozorovaného rozdelenia výnosov pre tieto zmluvy s náhradou.

21. Na účely simulácie uvedenej v bodoch 16 až 20 tejto prílohy existujú dva typy pozorovateľných údajov na trhu, ktoré môžu prispieť k hodnote PRIIP: spotové ceny (alebo cenové úrovne) a krivky.

22. Pre každú simuláciu spotovej ceny (alebo úrovne) tvorca PRIIP:

a) vypočíta výnos pre každé pozorované obdobie za posledných 5 rokov alebo za roky uvedené v bode 6 tejto prílohy s použitím logaritmu ceny na konci každého obdobia vydelenej cenou na konci predchádzajúceho obdobia;

b) náhodne vyberie jedno pozorované obdobie, ktoré zodpovedá výnosu pre všetky podkladové zmluvy za každé simulované obdobie v odporúčanom období držby (to isté pozorované obdobie možno použiť v tej istej simulácii viac ako jeden raz);

c) vypočíta výnos pre každú zmluvu sčítaním výnosov za zvolené obdobia a upraví tento výnos s cieľom zabezpečiť, aby očakávaný výnos vyjadrený simulovanou distribúciou výnosov bol rizikovo neutrálnym očakávaním výnosu za odporúčané obdobie držby. Konečná hodnota výnosu je daná: kde: — druhý výraz koriguje vplyv strednej hodnoty pozorovaných výnosov, — tretí výraz koriguje vplyv odchýlky pozorovaných výnosov, — posledný výraz koriguje kvantitatívny vplyv, ak sa mena obchodu líši od meny aktíva. Výrazy, ktoré prispievajú ku korekcii, sú: — ρ je korelácia medzi cenou aktíva a príslušným výmenným kurzom – meraná za odporúčané abdobie držby; — σ je meraná volatilita aktíva; — σ ccy je meraná volatilita výmenného kurzu.

d) vypočítať cenu každej podkladovej zmluvy s použitím exponenciálneho vyjadrenia výnosu.

23. Pri krivkách sa vykoná analýza hlavnej zložky (PCA) na zaistenie toho, aby simulácia každého bodu na krivke z dlhodobého hľadiska viedla ku konzistentnej krivke.

a) Analýza PCA sa vykoná: i) zberom historických záznamov bodov splatnosti, ktoré definujú krivku pre každé obchodné obdobie za posledných päť rokov alebo za roky uvedené v bode 6 tejto prílohy; ii) zaistením toho, aby každý bod splatnosti bol kladný, ak je záporný, všetky body splatnosti sa posunú o minimálne celé číslo alebo percentuálny podiel na zaistenie kladných hodnôt pre všetky body splatnosti; iii) vypočítaním výnosu za každé obdobie pre každý bod platnosti pomocou prirodzeného algoritmu pomeru ceny a úrovne na konci každého pozorovaného obdobia alebo pomeru ceny a úrovne na konci predchádzajúceho obdobia; iv) opravou výnosov pozorovaných pri každom bode splatnosti, aby výsledný súbor výsledkov každého bodu splatnosti mal nulový priemer; v) vypočítaním kovariančnej matice medzi rôznymi splatnosťami sčítaním výnosov; vi) výpočtom vlastných vektorov a vlastných hodnôt kovariančnej matice; vii) výberom vlastných vektorov, ktoré zodpovedajú trom najväčším vlastným hodnotám; viii) zostavením matice s 3 stĺpcami, kde prvý stĺpec je vlastný vektor s najväčšou vlastnou hodnotou, prostredný stĺpec je vlastný vektor s druhou najväčšou vlastnou hodnotou a posledný stĺpec je vlastný vektor s treťou najväčšou vlastnou hodnotou; ▼M3 ix) projektovaním výnosov do troch zásadných vlastných vektorov vypočítaných v predchádzajúcom kroku a vynásobením matice výnosov N x M z bodu v) maticou vlastných vektorov M x 3 v bode viii); ▼B x) vypočítaním matice výnosov, ktorá sa má použiť pri simulácii, vynásobením výsledkov z bodu ix) s transpozíciou matice vlastných vektorov vypočítanej v bode viii). Toto je súbor hodnôt, ktoré sa majú použiť v simulácii.

b) Krivka simulácie sa získa takto: i) časový krok v simulácii je jedno obdobie. Pre každé obdobie pozorovania v odporúčanom období držby vyberte náhodne riadok z vypočítanej matice výnosov. Výnos pre každý bod splatnosti T je suma zvolených riadkov v stĺpci zodpovedajúcom bodu splatnosti T; ii) simulovaná sadzba pre každý bod splatnosti T je aktuálna sadzba v bode splatnosti T: — vynásobená exponenciálnou hodnotou simulovaného výnosu, — upravená o akékoľvek posuny použité na zaistenie kladných hodnôt pre všetky body splatnosti a — upravená tak, aby očakávaná stredná hodnota zodpovedala aktuálnym očakávaniam pre sadzbu v bode splatnosti T na konci odporúčaného obdobia držby.

24. V prípade 3. kategórie PRIIP, ktoré sa vyznačujú bezpodmienečnou ochranou kapitálu, môže tvorca PRIIP predpokladať, že hodnota VaR pri úrovni spoľahlivosti 97,5 % sa rovná úrovni bezpodmienečnej ochrany kapitálu na konci odporúčaného obdobia držby diskontovanej k tomuto dátumu použitím očakávaného bezrizikového diskontného faktora.

Určenie triedy MRM pre 4. kategóriu PRIIP

25. Ak výkonnosť PRIIP závisí od faktora alebo faktorov nepozorovaných na trhu alebo do určitej miery pod kontrolou tvorcu PRIIP alebo ak ide o súčasť PRIIP, tvorca PRIIP postupuje podľa metódy v tomto oddiele s cieľom zohľadniť tento faktor alebo faktory.

26. Jednotlivé zložky PRIIP, ktoré prispievajú k výkonnosti PRIIP, sa identifikujú, aby sa s tými zložkami, ktoré nie sú úplne alebo čiastočne závislé od faktora alebo faktorov, ktoré nie sú pozorované na trhu, zaobchádzalo podľa príslušných metód stanovených v tejto prílohe pre PRIIP kategórie 1, 2 alebo 3. Pre každú z týchto zložiek sa vypočíta hodnota VEV.

27. Zložka PRIIP, ktorá úplne alebo čiastočne závisí od faktora alebo faktorov, ktoré neboli pozorované na trhu, má byť v súlade so spoľahlivými a uznávanými normami odvetvia a regulačnými normami na určenie relevantných očakávaní, pokiaľ ide o budúci príspevok týchto faktorov a neistotu, ktorá môže existovať v súvislosti s týmto príspevkom. Ak nejaká zložka nie je úplne závislá od faktora, ktorý je nepozorovaný na trhu, na účtovanie trhových faktorov sa použije metodika bootstrap, ako je stanovené pre 3. kategóriu PRIIP. VEV pre zložku PRIIP je výsledkom kombinácie metodiky bootstrap a spoľahlivých a dobre známych odvetvových a regulačných noriem na určenie relevantných očakávaní, pokiaľ ide o budúci príspevok týchto faktorov, ktoré sa nepozorujú na trhu.

28. Hodnota VEV každej zložky PRIIP je úmerne vážená s cieľom dospieť k celkovej hodnote VEV PRIIP. Pri vážení zložiek treba zohľadniť vlastnosti produktu. Zohľadnia sa prípadne algoritmy produktu znižujúce trhové riziko, ako aj osobitosti zložiek súvisiacich so ziskom.

29. V prípade 4. kategórie PRIIP, ktoré sa vyznačujú bezpodmienečnou ochranou kapitálu, môže tvorca PRIIP predpokladať, že hodnota VaR pri úrovni spoľahlivosti 97,5 % sa rovná úrovni bezpodmienečnej ochrany kapitálu na konci odporúčaného obdobia držby diskontovanej k tomuto dátumu použitím očakávaného bezrizikového diskontného faktora.

ČASŤ 2

Metodika posúdenia kreditného rizika

I. VŠEOBECNÉ POŽIADAVKY

30. PRIIP alebo jeho podkladové investície alebo expozície sa považujú za predstavujúce kreditné riziko, ak výnos z PRIIP alebo jeho podkladových investícií alebo expozícií závisí od úverovej bonity tvorcu alebo strany, ktorá je povinná priamo alebo nepriamo vykonať príslušné platby investorovi. V prípade PRIIP s MRM 7 sa kreditné riziko nemusí posudzovať.

31. Ak sa subjekt priamo zapojí do platenia retailovému investorovi za PRIIP, kreditné riziko sa musí posúdiť pre subjekt, ktorý je priamym dlžníkom.

32. Ak všetky platobné záväzky dlžníka alebo jedného alebo viacerých nepriamych dlžníkov sú bezpodmienečne a neodvolateľne zaručené iným subjektom (ručiteľ), posúdenie kreditného rizika ručiteľa možno použiť v prípade, že je výhodnejšie ako posúdenie kreditného rizika príslušného dlžníka alebo dlžníkov.

33. Pre PRIIP, ktoré sú vystavené podkladovým investíciám alebo technikám, vrátane PRIIP, ktoré samotné predstavujú kreditné riziko alebo naopak vytvárajú podkladové investície, ktoré predstavujú kreditné riziko, sa kreditné riziko posúdi vo vzťahu k kreditnému riziku, ktoré predstavujú samotný PRIIP aj podkladové investície alebo expozície (vrátane expozícií voči iným PRIIP), na základe transparentnosti a v prípade potreby prijatím posúdenia na kaskádovom základe.

34. Ak je kreditné riziko zahrnuté výlučne na úrovni podkladových investícií alebo expozícií (aj voči iným PRIIP), kreditné riziko sa neposudzuje na úrovni samotného PRIIP, ale na úrovni týchto podkladových investícií alebo expozícií, a to na základe transparentnosti. Ak PRIIP predstavuje podnik kolektívneho investovania do prevoditeľných cenných papierov (PKIPCP) alebo alternatívny investičný fond (AIF), samotný PKIPCP alebo AIF sa považujú za nepredstavujúce žiadne kreditné riziko, pričom podkladové investície alebo expozície PKIPCP alebo AIF sa posúdia podľa potreby.

35. Ak je PRIIP vystavený viacerým podkladovým investíciám predstavujúcim vystavenie kreditnému riziku, kreditné riziko, ktoré predstavuje každá podkladová investícia predstavujúca expozíciu 10 % alebo viac z celkových aktív alebo hodnoty PRIIP, sa posudzuje osobitne.

36. Podkladové investície alebo expozície voči derivátom obchodovaným na burze alebo OTC derivátom sa na účely posúdenia kreditného rizika zohľadňujú, akoby nepredstavovali žiadne kreditné riziko. Ak je expozícia v plnej miere a náležite zabezpečená alebo v prípade nezabezpečených expozícií, ktoré predstavujú kreditné riziko do 10 % celkových aktív alebo hodnoty PRIIP, platí, že nepredstavujú žiadne kreditné riziko.

II. POSUDZOVANIE KREDITNÉHO RIZIKA

Úverový rating dlžníkov

37. V príslušnom prípade tvorca PRIIP stanoví vopred jednu alebo viaceré externé ratingové agentúry (ECAI) certifikované alebo registrované Európskym orgánom pre cenné papiere a trhy (ESMA) podľa nariadenia (ES) Európskeho parlamentu a Rady č. 1060/2009 ( 6 ), ktorých úverový rating sa bude konzistentne uvádzať na účely posúdenia kreditného rizika. Ak sú k dispozícii viaceré úverové ratingy podľa tejto politiky, použije sa medián ratingu, pričom v prípade párneho počtu posúdení sa prikloní k nižšej z dvoch stredných hodnôt.

38. Úroveň kreditného rizika PRIIP a každého príslušného dlžníka sa posudzuje na základe:

a) úverového ratingu, ktorý ECAI pridelí PRIIP;

b) úverového ratingu, ktorý ECAI pridelí príslušnému dlžníkovi;

c) na základe predvoleného úverového ratingu, ako je stanovený v bode 43 tejto prílohy, ak neexistuje úverový rating podľa písmena a) alebo b) alebo podľa obidvoch uvedených písmen.

Prideľovanie ratingových hodnotení do stupňov kreditnej kvality

39. Prideľovanie ratingových hodnotení externých ratingových agentúr na objektívnu stupnicu stupňov kreditnej kvality vychádza z vykonávacieho nariadenia Komisie (EÚ) 2016/1800 ( 7 ).

40. V prípade kreditných rizík hodnotených na základe transparentnosti, pridelený stupeň kreditnej kvality zodpovedá váženým priemerným stupňom kreditnej kvality každého príslušného dlžníka, pre ktorého sa musí vykonať úverový rating, v pomere k celkovým aktívam, ktoré predstavuje.

41. V prípade kreditných rizík posudzovaných na kaskádovom základe sú všetky expozície voči kreditnému riziku hodnotené osobitne podľa príslušnej vrstvy a pridelený stupeň kreditnej kvality je najvyšší stupeň kreditnej kvality, pričom sa rozumie, že pri porovnaní stupňa kreditnej kvality 1 a stupňa kreditnej kvality 3 je vyšší stupeň 3.

42. Stupeň kreditnej kvality podľa bodu 38 tejto prílohy sa musí prispôsobiť splatnosti alebo odporúčanému obdobiu držby PRIIP podľa nasledujúcej tabuľky, okrem prípadu, keď bol pridelený úverový rating, ktorý odráža splatnosť alebo odporúčané obdobie držby):







stupeň kreditnej kvality podľa bodu 38 tejto prílohy upravený stupeň kreditnej kvality v prípade, že splatnosť PRIIP alebo jeho odporúčané obdobie držby, ak PRIIP nemá splatnosť, je do jedného roka, upravený stupeň kreditnej kvality v prípade, že splatnosť PRIIP alebo jeho odporúčané obdobie držby, ak PRIIP nemá splatnosť, je od jedného do dvanástich rokov, upravený stupeň kreditnej kvality v prípade, že splatnosť PRIIP alebo jeho odporúčané obdobie držby, ak PRIIP nemá splatnosť, je viac ako dvanásť rokov. 0 0 0 0 1 1 1 1 2 1 2 2 3 2 3 3 4 3 4 5 5 4 5 6 6 6 6 6

43. Ak dlžník nemá žiadny externý úverový rating, predvolený úverový rating uvedený v bode 38 tejto prílohy je:

a) stupeň kreditnej kvality 3, ak je dlžník regulovaný ako úverová inštitúcia alebo poisťovňa na základe platného práva Únie alebo zákonného rámca, ktorý sa považuje za rovnocenný podľa práva Únie, a ak rating príslušného členského štátu, kde má dlžník bydlisko, je stupeň kreditnej kvality 3;

b) stupeň kreditnej kvality 5 v prípade akéhokoľvek iného dlžníka.

III. MIERA KREDITNÉHO RIZIKA

44. PRIIP sa pridelí miera kreditného rizika (CRM) na stupnici od 1 do 6 na základe tabuľky uvedenej v bode 45 tejto prílohy a použitím faktorov znižujúcich kreditné riziko v podľa bodov 46, 47, 48 a 49 tejto prílohy, alebo faktorov zvyšujúcich kreditné riziko podľa bodov 50 a 51 tejto prílohy (podľa potreby).

45. Tabuľka priradenia stupňov kreditnej kvality k CRM:







Upravený stupeň kreditnej kvality Miera kreditného rizika 0 1 1 1 2 2 3 3 4 4 5 5 6 6

46. CRM môže byť pridelené ako 1, ak aktíva PRIIP alebo príslušnej záruka alebo aktíva zabezpečujúce platobnú povinnosť PRIIP sú:

a) vždy do splatnosti zodpovedajúcej platobným povinnostiam PRIIP voči jeho investorom;

b) držané treťou stranou na samostatnom účte za rovnocenných podmienok, ako sú podmienky stanovené v smernici Európskeho parlamentu a Rady 2011/61/EÚ ( 8 ) alebo smernici 2014/91/EÚ ( 9 ); a

c) za každých okolností neprístupné ostatným veriteľom tvorcu podľa platného práva.

47. CRM môže byť pridelené ako 2, ak aktíva PRIIP alebo príslušnej záruka alebo aktíva zabezpečujúce platobnú povinnosť PRIIP sú:

a) vždy do splatnosti zodpovedajúcej platobným povinnostiam PRIIP voči jeho investorom;

b) identifikované a držané na účtoch alebo v registroch na základe platného práva vrátane článkov 275 a 276 smernice Európskeho parlamentu a Rady 2009/138/ES ( 10 ); a

c) také, že nároky retailových investorov majú prednosť pred nárokmi iných veriteľov tvorcu PRIIP alebo strany povinnej priamo alebo nepriamo vykonať príslušné platby investorovi.

48. Ak sa má kreditné riziko posúdiť na transparentnom alebo kaskádovom základe, zmierňujúce faktory podľa bodov 46 a 47 tejto prílohy sa môžu použiť aj pri posudzovaní kreditného rizika vo vzťahu ku každému podkladovému dlžníkovi.

49. Ak PRIIP nedokáže splniť kritériá stanovené v bode 47 tejto prílohy, CRM sa podľa bodu 45 tejto prílohy môže znížiť o jednu triedu, pričom nároky retailových investorov majú prednosť pred nárokmi bežných veriteľov, ako je stanovené v článku 108 smernice 2014/59/EÚ, tvorcu PRIIP alebo strany povinnej priamo alebo nepriamo vykonať príslušné platby investorovi, pokiaľ dlžník podlieha príslušným prudenciálnym požiadavkám, pokiaľ ide o zabezpečenie primeranej kombinácie aktív a pasív.

50. CRM sa podľa bodu 45 tejto prílohy zvyšuje o dve triedy, pričom nárok retailového investora je podriadený nárokom starších veriteľov.

51. CRM sa podľa bodu 45 tejto prílohy zvýši o tri triedy, ak PRIIP je súčasťou vlastných zdrojov dlžníka PRIIP, ako je to definované v článku 4 ods. 1 bodu 118 nariadenia Európskeho parlamentu a Rady č. 575/2013 ( 11 ) alebo v článku 93 smernice 2009/138/EÚ.

ČASŤ 3

Agregácia trhového a kreditného rizika do súhrnného ukazovateľa rizika

52. Celkový súhrnný ukazovateľ rizika (SRI) sa prideľuje podľa kombinácie CRM a tried MRM v súlade s touto tabuľkou:







Trieda MRM Trieda CRM MR1 MR2 MR3 MR4 MR5 MR6 MR7 CR1 1 2 3 4 5 6 7 CR2 1 2 3 4 5 6 7 CR3 3 3 3 4 5 6 7 CR4 5 5 5 5 5 6 7 CR5 5 5 5 5 5 6 7 CR6 6 6 6 6 6 6 7

▼M3

52a. Ak sa tvorca PRIIP domnieva, že číslo súhrnného ukazovateľa rizika pridelené po agregácii trhového a kreditného rizika podľa bodu 52 neodráža primerane riziká PRIIP, tvorca PRIIP sa môže rozhodnúť zvýšiť toto číslo. Rozhodovací proces takéhoto zvýšenia sa musí zdokumentovať.

▼B

Monitorovanie údajov týkajúcich sa súhrnného ukazovateľa rizika

53. Tvorca PRIIP monitoruje trhové údaje dôležité pre výpočet triedy MRM a ak sa trieda MRM zmení na inú triedu MRM, tvorca PRIIP priradí príslušnú triedu MRM triede MRM, ktorej PRIIP zodpovedal vo väčšine referenčných bodov v priebehu posledných štyroch mesiacov.

54. Tvorca PRIIP monitoruje aj kritériá kreditného rizika, ktoré sú relevantné pre výpočet kreditného rizika, a ak sa podľa týchto kritérií CRM zmení na inú triedu CRM, PRIIP znova prisúdi CRM do príslušnej triedy CRM.

55. Preskúmanie triedy MRM sa vykoná vždy po rozhodnutí tvorcu PRIIP týkajúcom sa investičnej politiky a/alebo stratégie PRIIP. Za týchto podmienok by sa akékoľvek zmeny MRM mali chápať ako nové určenie triedy MRM PRIIP, a preto sa má vykonávať podľa všeobecných pravidiel týkajúcich sa určenia triedy MRM pre príslušnú kategóriu PRIIP.

ČASŤ 4

Riziko likvidity

56. Predpokladá sa, že PRIIP nesie vecne významné riziko likvidity, ak sú splnené tieto kritériá:

a) PRIIP je prijatý na obchodovanie na sekundárnom trhu alebo čerpať alternatívnu facilitu likvidity a nie je k dispozícii žiadna viazaná likvidita ponúkaná tvorcami trhu alebo tvorcom PRIIP, aby likvidita závisela od dostupnosti kupujúcich a predávajúcich na sekundárnom trhu alebo alternatívnej facility likvidity s ohľadom na to, že pravidelné obchodovanie s produktom v konkrétnom čase nezaručuje pravidelné obchodovanie s rovnakým produktom v ktoromkoľvek inom čase;

b) priemerný profil likvidity podkladových investícií je podstatne nižší ako pravidelná frekvencia úhrad pre PRIIP, ak je podmienený likvidáciou jeho podkladových aktív a v takej miere likvidity, akú ponúka PRIIP;

c) tvorca PRIIP odhaduje, že retailový investor môže čeliť závažným ťažkostiam, pokiaľ ide o čas alebo náklady na zbavenie sa produktu počas obdobia jeho životnosti, s výhradou špecifických trhových podmienok.

57. PRIIP sa považujú za nelikvidné, či už zmluvne, alebo nie, ak je splnené niektoré z týchto kritérií:

a) PRIIP nie je prijatý na obchodovanie na sekundárnom trhu a tvorca PRIIP ani tretia strana nepodporuje žiadnu alternatívnu facilitu likvidity, alebo alternatívna facilita likvidity je predmetom významných obmedzujúcich podmienok vrátane významných sankcií za predčasné ukončenie alebo diskrečných cien vyplatenia, alebo ak neexistujú opatrenia týkajúce sa likvidity;

b) PRIIP ponúka možnosť predčasného zrušenia alebo možnosti vyplatenia pred príslušnou splatnosťou, ktoré však podliehajú značným obmedzujúcim podmienkam vrátane významných sankcií za ukončenie alebo diskrečných cien vyplatenia, alebo predchádzajúcemu súhlasu a rozhodnutiu tvorcu PRIIP;

c) PRIIP neponúka možnosť predčasného ukončenia ani možnosti vyplatenia pred príslušnou splatnosťou.

58. Vo všetkých ostatných prípadoch sa PRIIP považuje za likvidný.









PRÍLOHA III

PREZENTÁCIA SÚHRNNÉHO UKAZOVATEĽA RIZIKA

Formát prezentácie

▼M3

1. Tvorcovia PRIIP použijú v dokumente s kľúčovými informáciami na prezentáciu súhrnného ukazovateľa rizika nasledujúci formát. Príslušné číslo musí byť zvýraznené, ako je zobrazené, v závislosti od súhrnného ukazovateľa rizika pre PRIIP.

▼B

Pokyny o ukončení vzhľadom na súhrnný ukazovateľ rizika

2. V opisnom vysvetlení nasledujúcom po súhrnnom ukazovateli rizika sa stručne vysvetľuje účel súhrnného ukazovateľa rizika a podkladové riziká.

▼M3

3. Bezprostredne pod súhrnným ukazovateľom rizika musí byť vyznačený časový rámec odporúčaného obdobia držby. Okrem toho, ako sa stanovuje v uvedenom vzore, je varovanie zahrnuté priamo pod súhrnným ukazovateľom rizika v týchto prípadoch:

a) ak sa riziko PRIIP považuje za oveľa vyššie v prípade odlišného obdobia držby;

b) ak sa PRIIP považuje za taký, ktorý znáša vecne významné riziko likvidity, či ide o zmluvnú povahu alebo nie;

c) ak sa PRIIP považuje za nelikvidný, či ide o zmluvnú povahu alebo nie.

▼B

4. Podľa každého príslušného PRIIP opisné vysvetlenie zahŕňa:

a) varovanie tučným písmom, ak: i) sa predpokladá, že PRIIP nesie menové riziko podľa článku 3 ods. 2 písm. c) tohto nariadenia (prvok C); ii) PRIIP má možný záväzok, ktorý sa pridáva k počiatočnej investícii, (prvok D);

b) podľa vhodnosti vysvetlenie vecne významných rizík pre PRIIP, ktoré nemohli byť primerane zachytené v súhrnnom ukazovateli rizika (prvok E);

c) objasnenie: i) že PRIIP má (čiastočnú) ochranu kapitálu proti prípadným trhovým rizikám, vrátane špecifikácie percentuálneho podielu investovaného kapitálu, ktorý je chránený (prvok F); ii) špecifických podmienok obmedzenia, ak je (čiastočná) ochrana kapitálu proti trhovému riziku obmedzená (prvok G); iii) že PRIIP nemá žiadnu ochranu kapitálu proti prípadným trhovým rizikám (prvok H); iv) že PRIIP nemá žiadnu kapitálovú záruku proti prípadným kreditným rizikám (prvok I); v) špecifických podmienok obmedzenia, ak je ochrana proti kreditnému riziku obmedzená (prvok J);

5. V prípade PRIIP, ktoré ponúkajú celú škálu investičných možností, tvorcovia PRIIP použijú formát uvedený v bode 1 tejto prílohy na prezentáciu súhrnného ukazovateľa rizika s uvedením všetkých ponúkaných rizikových tried od najnižšej rizikovej triedy po najvyššiu rizikovú triedu.

6. V prípade derivátov, ktoré sú futures, kúpnymi opciami a predajnými opciami obchodovanými na regulovanom trhu alebo na trhu tretej krajiny, ktorý sa považuje sa rovnocenný s regulovaným trhom v súlade s článkom 28 nariadenia (EÚ) č. 600/2014, sa zahrnú prvky A, B a prípadne aj H.

▼M3

6a. V prípade 1. kategórie PRIIP podľa vymedzenia v bode 4 písm. b) prílohy II sa terminológia používaná v opisných vysvetleniach pripojených k súhrnnému ukazovateľu rizika v prípade vhodnosti upraví tak, aby odrážala špecifické vlastnosti PRIIP, ako je napríklad absencia počiatočnej sumy investície.

▼B

Opisné vysvetlenia

7. Na účely prezentácie súhrnného ukazovateľa rizika vrátane bodu 4. tejto prílohy sa opisné vysvetlenia používajú podľa potreby:

[Prvok A] Ukazovateľ súhrnného rizika je príručkou k úrovni rizika tohto produktu v porovnaní s inými produktmi. Naznačuje, aká je pravdepodobnosť, že produkt stratí príde o peniaze z dôvodu pohybov na trhoch alebo preto, že vám nedokážeme zaplatiť.

[Prvok B] Tento produkt sme klasifikovali ako [1/2/3/4/5/6/7] zo 7, čo predstavuje [1=„najnižšiu“/2=„nízku“/3=„stredne nízku“/4=„strednú“/5=„stredne vysokú“/6=„druhú najvyššiu“/7=„najvyššiu“] rizikovú triedu.

[Vložte okrem toho aj stručné a zrozumiteľné vysvetlenie klasifikácie produktu v rozsahu maximálne 300 znakov ]

[Príklad vysvetlenia: Hodnotia sa tým potenciálne straty výkonu v budúcnosti na [1=„veľmi nízkej“/2=„nízkej“/3=„stredne nízkej“/4=„strednej“/5=„stredne vysokej“/6=„vysokej“/7=„veľmi vysokej“] úrovni a je [1, 2= „veľmi nepravdepodobné“/3=„nepravdepodobné“/4=„možné“/5=„pravdepodobné“/6=„veľmi pravdepodobné“], že nepriaznivé podmienky na trhu budú mať vplyv na [naše] [] možnosti [spoločnosti X] platiť vám].

[Podľa vhodnosti:] Prvok C, tučným písmom] Nezabudnite na kurzové riziko. Platby budete dostávať v inej mene, konečný výnos preto bude závisieť od výmenného kurzu medzi dvomi menami. Toto riziko sa v ukazovateli uvedenom vyššie nezohľadňuje.

[Podľa vhodnosti:] Prvok D] Za určitých okolností sa od vás môže vyžadovať, aby ste poskytli ďalšie platby za straty. (tučným písmom) Celková strata, ktorá vám môže vzniknúť, môže presiahnuť investovanú sumu.

[Podľa vhodnosti:] [Prvok E] [Ostatné vecne významné riziká pre PRIIP, ktoré nie sú zahrnuté v súhrnnom ukazovateli rizika, treba vysvetliť v rozsahu maximálne 200 znakov]

[Podľa vhodnosti:] [Prvok F] [Máte oprávnenie na vrátenie minimálne [vložte %] zo svojho kapitálu. Každá suma, ktorá túto sumu presahuje, a každý ďalší výnos závisia od výkonnosti trhu a sú neisté.]

[Podľa vhodnosti:] [Prvok G] [Táto ochrana pred výkonnosťou trhu v budúcnosti sa na vás však nevzťahuje, ak […]

— [Ak sa uplatňujú podmienky predčasného ukončenia] vložte peniaze (… roky/mesiace/dni) vopred, — [Ak treba uskutočňovať prebiehajúce platby] sa vám nepodarí uskutočniť platby načas. — [Ak sa uplatňujú iné obmedzenia: vysvetlite ich zrozumiteľne v rozsahu maximálne […] znakov.]

[Podľa vhodnosti:] [Prvok H] [Tento produkt nezahŕňa ochranu pred výkonnosťou trhu v budúcnosti, môžete tak prísť o časť svojich investícií, prípadne o všetky.]

[Podľa vhodnosti:] [Prvok I] [Ak (my) nemôžeme splácať svoje dlžoby, mohli by ste prísť o celú svoju investíciu.]

[Podľa vhodnosti:] [Prvok J] [Môžete však využiť postupy ochrany spotrebiteľa (pozri časť „Čo sa stane, ak vám nemôžeme platiť“). Táto ochrana sa v ukazovateli uvedenom vyššie nezohľadňuje.]

▼M3









PRÍLOHA IV

SCENÁRE VÝKONNOSTI

Počet scenárov

1. Scenáre výkonnosti podľa tohto nariadenia, ktoré znázorňujú rozsah možných výnosov, sú tieto:

a) priaznivý scenár;

b) neutrálny scenár;

c) nepriaznivý scenár;

d) stresový scenár.

2. V stresovom scenári sa stanovujú významné nepriaznivé vplyvy PRIIP, ktoré neboli pokryté v nepriaznivom scenári stanovenom v bode 1 písm. c) tejto prílohy. Stresový scenár uvádza prechodné obdobia v prípade, že tieto obdobia sú uvedené v scenároch výkonnosti podľa bodu 1 písm. a) až c) tejto prílohy.

3. Dodatočný scenár pre investičné produkty založené na poistení vychádza z neutrálneho scenára uvedeného v bode 1 písm. b) tejto prílohy, ak je výkonnosť relevantná vzhľadom na výnos investície.

4. Uvedie sa aj minimálny výnos investície bez ohľadu na situáciu, keď tvorca PRIIP alebo strana povinná priamo alebo nepriamo vykonať príslušné platby retailovému investorovi nie je schopná vyplácať.

Výpočet hodnôt nepriaznivého, neutrálneho a priaznivého scenára pre odporúčané obdobie držby pre 2. kategóriu PRIIP

Prípad 1: PRIIP uvedené v bode 1 prílohy VIII s dostatočným množstvom historických údajov

5. Tieto pravidlá sa uplatňujú na PRIIP uvedené v bode 1 prílohy VIII, pokiaľ sú v čase výpočtu splnené nasledujúce kritériá týkajúce sa dĺžky ročných po sebe idúcich historických hodnôt PRIIP:

a) je väčšia ako 10;

b) je o päť rokov dlhšia ako dĺžka odporúčaného obdobia držby PRIIP.

6. Ak je odporúčané obdobie držby päť rokov alebo menej, vypočíta sa nepriaznivý, neutrálny a priaznivý scenár za posledných 10 rokov od času výpočtu. Ak je odporúčané obdobie držby viac než päť rokov, vypočíta sa nepriaznivý, neutrálny a priaznivý scenár za obdobie, ktoré sa rovná odporúčanému obdobiu držby plus päť rokov od času výpočtu.

7. Výpočet nepriaznivého, neutrálneho a priaznivého scenára zahŕňa tieto kroky:

a) určenie všetkých prekrývajúcich sa čiastkových intervalov v rámci časového obdobia uvedeného v bode 6 tejto prílohy, ktorých jednotlivé dĺžky sa rovnajú trvaniu odporúčaného obdobia držby a ktoré začínajú alebo končia v každom mesiaci alebo v každom dátume ocenenia PRIIP s mesačnou frekvenciou ocenenia, ktorý patrí do tohto obdobia;

b) pre PRIIP s odporúčaným obdobím držby viac ako jeden rok určenie všetkých prekrývajúcich sa čiastkových intervalov, ktorých jednotlivé dĺžky sa rovnajú trvaniu odporúčaného obdobia držby alebo sú kratšie a súčasne trvajú rok alebo dlhšie a ktoré sa končia na konci časového obdobia určeného v bode 6 tejto prílohy;

c) výpočet výkonnosti PRIIP pre každý čiastkový interval uvedený v písmene a) a b) v súlade s týmito bodmi: i) na základe výkonnosti PRIIP presne počas trvania každého čiastkového intervalu; ii) po odpočítaní všetkých príslušných nákladov; iii) na základe predpokladu, že všetky rozdeliteľné príjmy PRIIP boli opätovne investované; iv) použitím lineárnej transformácie na získanie výkonnosti v čiastkových intervaloch, ktoré sú kratšie ako odporúčané obdobie držby, s cieľom stanoviť údaje pre všetky čiastkové intervaly porovnateľnej dĺžky;

d) zoradenie čiastkových intervalov určených v súlade s písmenom a) podľa výkonnosti vypočítanej v súlade s písmenom c) s cieľom určiť spomedzi nich mediánový a najlepší čiastkový interval v zmysle výkonnosti;

e) zoradenie čiastkových intervalov určených v súlade s písmenami a) a b) podľa výkonnosti vypočítanej v súlade s písmenom c) s cieľom určiť spomedzi nich najhorší čiastkový interval v zmysle výkonnosti.

8. Nepriaznivý scenár predstavuje najhorší vývoj hodnoty PRIIP podľa bodu 7 písm. e) tejto prílohy.

9. Neutrálny scenár predstavuje mediánový vývoj PRIIP podľa bodu 7 písm. d) tejto prílohy.

10. Priaznivý scenár predstavuje najlepší vývoj hodnoty PRIIP podľa bodu 7 písm. d) tejto prílohy.

11. Scenáre sa vypočítavajú minimálne v mesačnej periodicite.

Prípad 2: PRIIP uvedené v bode 1 prílohy VIII bez dostatočného množstva historických údajov a s možnosťou použiť referenčnú hodnotu

12. Pre PRIIP uvedené v bode 1 prílohy VIII sa nepriaznivý, neutrálny a priaznivý scenár vypočíta tak, ako je uvedené v bodoch 6 až 11 tejto prílohy, použitím údajov referenčnej hodnoty na doplnenie hodnôt PRIIP a odpočítaním všetkých príslušných nákladov, ak:

a) dĺžka hodnôt PRIIP nespĺňa kritériá stanovené v bode 5 tejto prílohy;

b) referenčná hodnota je vhodná na odhad scenárov výkonnosti v súlade s kritériami stanovenými v bode 16 tejto prílohy a

c) pre referenčnú hodnotu existujú historické údaje, ktoré spĺňajú kritériá stanovené v bode 5 tejto prílohy.

Ak sa informácie o cieľoch PRIIP odvolávajú na referenčnú hodnotu, použije sa táto referenčná hodnota, pokiaľ sú splnené podmienky uvedené v prvom pododseku.

Prípad 3: PRIIP uvedené v bode 1 prílohy VIII bez dostatočného množstva historických údajov a bez referenčnej hodnoty alebo s referenčnou hodnotou bez dostatočného množstva historických údajov, alebo akékoľvek iné PRIIP 2. kategórie

13. V prípade PRIIP uvedených v bode 1 prílohy VIII, na ktoré sa nevzťahuje uvedený prípad 1 ani 2, ako aj v prípade iných PRIIP 2. kategórie sa nepriaznivý, neutrálny a priaznivý scenár vypočíta tak, ako je uvedené v bodoch 6 až 11 tejto prílohy, použitím referenčných hodnôt upravených nariadením Európskeho parlamentu a Rady (EÚ) 2016/1011 ( 12 ). Tieto referenčné hodnoty predstavujú triedy aktív, do ktorých PRIIP investuje, alebo podkladové investície, ktorým je PRIIP vystavený, na doplnenie hodnôt pre PRIIP alebo referenčnú hodnotu uvedenú v bode 12 tejto prílohy. Zohľadňujú sa všetky triedy aktív, do ktorých môže PRIIP investovať viac ako 25 % svojich aktív, alebo podkladové investície, ktoré predstavujú viac ako 25 % expozície. Ak takáto referenčná hodnota neexistuje, použije sa vhodná náhradná hodnota.

14. Ak PRIIP investuje do rôznych tried aktív alebo ponúka expozíciu voči rôznym druhom podkladových investícií a bolo určených viac referenčných hodnôt podľa bodu 13 tejto prílohy, scenáre sa vypočítajú pomocou „zloženej referenčnej hodnoty“, ktorá zohľadňuje váhové koeficienty odhadovaných investícií do jednotlivých druhov aktív alebo podkladových investícií.

15. V prípade PRIIP 2. kategórie, pre ktoré neexistuje vhodná referenčná alebo náhradná hodnota s dostatočným množstvom historických údajov spĺňajúca kritériá stanovené v bode 5 tejto prílohy pre PRIIP, sa scenáre výkonnosti vypočítajú podľa bodov 21 až 27 tejto prílohy použitím 15 rokov historických výnosov PRIIP alebo vhodnej referenčnej alebo náhradnej hodnoty.

Prípady 2 a 3: Použitie vhodných referenčných hodnôt alebo náhradných hodnôt

16. Na posúdenie toho, či je na odhad scenárov výkonnosti vhodné použiť určitú referenčnú hodnotu alebo náhradnú hodnotu, použijú tvorcovia PRIIP nasledujúce kritériá za predpokladu, že tieto kritériá sú v súlade s cieľmi PRIIP a druhom aktív, do ktorých PRIIP investuje, alebo podkladovými investíciami, voči ktorým PRIIP ponúka expozíciu, a sú relevantné pre PRIIP:

a) rizikovo-výnosový profil, ak referenčná hodnota alebo náhradná hodnota a PRIIP patria do rovnakej kategórie súhrnného ukazovateľa rizika alebo volatility a očakávaného výnosu, prípadne oboch;

b) očakávaný výnos;

c) zloženie alokácie aktív (ak zloženie aktív PRIIP zodpovedá zloženému indexu, referenčná hodnota alebo náhradná hodnota na účely výpočtu scenárov výkonnosti musí konzistentne odrážať váhové koeficienty tohto zloženého indexu);

d) aktíva, do ktorých PRIIP môže investovať v súlade s investičnou politikou;

e) expozícia voči podkladovým triedam aktív;

f) geografické expozície;

g) sektorové expozície;

h) rozdelenie príjmov PRIIP;

i) opatrenia v oblasti likvidity (napr.: denné objemy obchodovania, rozpätia medzi nákupnou a predajnou cenou atď.);

j) trvanie;

k) ratingová kategória;

l) volatilita alebo historická volatilita, prípadne obe.

Tvorcovia PRIIP môžu okrem kritérií uvedených v prvom pododseku použiť aj ďalšie kritériá, pokiaľ preukážu, že tieto dodatočné kritériá sú relevantné v zmysle cieľov PRIIP a druhu aktív, do ktorých PRIIP investuje, alebo druhu podkladových investícií, voči ktorým PRIIP ponúka expozíciu.

17. Tvorcovia PRIIP musia vedieť preukázať konzistentnosť referenčných hodnôt s cieľmi PRIIP a musia zdokumentovať svoje rozhodnutie vrátane jasného odôvodnenia použitej referenčnej hodnoty.

Výpočet stresového scenára pre 2. kategóriu PRIIP

18. V prípade 2. kategórie PRIIP má výpočet stresového scenára tieto kroky:

a) určenie čiastkového intervalu dĺžky w, ktorý zodpovedá týmto intervalom:



1 rok > 1 rok Denné ceny 21 63 Týždenné ceny 8 16 Mesačné ceny 6 12

b) pre každý čiastkový interval dĺžky w určenie historických lognormálnych výnosov rt, kde t = t1, t2, …, tw;

c) meranie volatility podľa nasledujúceho vzorca začínajúc od ti = t1 kĺzavo až do ti = t H – w +1, kde H je počet historických pozorovaní v období: kde MW je počet pozorovaní v čiastkovom intervale a je priemer všetkých historických lognormálnych výnosov v zodpovedajúcom čiastkovom intervale;

d) odvodenie hodnoty, ktorá zodpovedá 99. percentilu za jeden rok a 95. percentilu za ostatné obdobia držby; táto hodnota je stresová volatilita

19. V prípade 2. kategórie PRIIP sú pri stresovom scenári očakávanými hodnotami na konci odporúčaného obdobia držby:

kde:

a) N je počet období obchodovania v odporúčanom období držby a ostatné výrazy sú vymedzené v bode 12 prílohy II;

b) z α je zodpovedajúco vybraná hodnota PRIIP v extrémnom percentile, ktorý zodpovedá 1 % za jeden rok a 5 % za ostatné obdobia držby.

20. Hodnota uvedená ako stresový scenár nesmie byť lepšia ako hodnota pre nepriaznivý scenár.

Výpočet hodnôt scenárov pre odporúčané obdobie držby pre určité PRIIP 1. kategórie, 3. kategóriu PRIIP a 4. kategóriu PRIIP

21. Priaznivým scenárom je hodnota PRIIP v 90. percentile odhadovaného rozdelenia výsledkov počas odporúčaného obdobia držby po odpočítaní všetkých príslušných nákladov.

22. Neutrálnym scenárom je hodnota PRIIP v 50. percentile odhadovaného rozdelenia výsledkov počas odporúčaného obdobia držby po odpočítaní všetkých príslušných nákladov.

23. Nepriaznivým scenárom je hodnota PRIIP v 10. percentile odhadovaného rozdelenia výsledkov počas odporúčaného obdobia držby po odpočítaní všetkých príslušných nákladov.

24. Ak sa tvorca PRIIP domnieva, že existuje významné riziko, že tieto scenáre môžu vyvolať u retailového investora neprimerané očakávania výnosov, ktoré môže dostať, tvorca PRIIP môže použiť nižšie percentily ako tie, ktoré sú uvedené v bodoch 21, 22 a 23 tejto prílohy.

25. V prípade 3. kategórie PRIIP je spôsob odvodenia odhadovaného rozdelenia výsledkov PRIIP v priebehu odporúčaného obdobia držby rovnaký, ako spôsob uvedený v bodoch 19 až 23 prílohy II. Očakávaným výnosom každého aktíva však bude výnos zaznamenaný za dané obdobie vypočítaný bez diskontácie očakávanej výkonnosti pomocou očakávaného bezrizikového diskontného faktora.

26. V prípade 3. kategórie PRIIP sa urobia tieto úpravy výpočtu stresového scenára v porovnaní s výpočtom pre 2. kategóriu PRIIP:

a) odvodenie stresovej volatility na základe metodiky vymedzenej v bode 18 písm. a), a c) tejto prílohy;

b) prepočet historických výnosov rt podľa tohto vzorca:

c) použitie bootstrappingu na , ako sa opisuje v bode 22 prílohy II;

d) výpočet výnosu pre každý kontrakt sčítaním výnosov za zvolené obdobia a opravou týchto výnosov s cieľom zabezpečiť, aby očakávaný výnos meraný na základe simulovanej distribúcie výnosov bol ako nasledujúci: kde E*[rbootstrapped] je nový simulovaný priemer.

27. Pre 3. kategóriu PRIIP je stresovým scenárom hodnota PRIIP v extrémnom zα percentile podľa vymedzenia v bode 19 tejto prílohy, simulovanej distribúcie stanovenej v bode 26 tejto prílohy.

28. V prípade 4. kategórie PRIIP sa pre faktory, ktoré nie sú zaznamenané na trhu, použije metóda stanovená v bode 27 prílohy II a podľa potreby sa skombinuje s metódou pre 3. kategóriu PRIIP. Ak PRIIP kombinuje rôzne zložky, použijú sa pre príslušné zložky príslušné metódy pre 2. kategóriu PRIIP stanovené v bodoch 5 až 20 tejto prílohy a príslušné metódy pre 3. kategóriu PRIIP stanovené v bodoch 21 až 27 tejto prílohy. Scenáre výkonnosti musia byť váženým priemerom príslušných zložiek. Pri výpočtoch výkonnosti sa berú do úvahy vlastnosti produktov a kapitálové záruky.

29. V prípade 1. kategórie PRIIP podľa vymedzenia v bode 4 písm. a) prílohy II a 1. kategórie PRIIP podľa vymedzenia v bode 4 písm. b) prílohy II, ktoré nie sú obchodované na regulovanom trhu alebo na trhu tretej krajiny, ktorý sa považuje za rovnocenný s regulovaným trhom v súlade s článkom 28 nariadenia (EÚ) č. 600/2014, sa scenáre výkonnosti vypočítajú podľa bodov 21 až 27 tejto prílohy.

Výpočet hodnôt scenárov pre odporúčané obdobie držby pre iné typy PRIIP 1. kategórie.

30. V prípade 1. kategórie PRIIP, ktoré sú futures, kúpnymi opciami a predajnými opciami obchodovanými na regulovanom trhu alebo na trhu tretej krajiny, ktorý sa považuje za rovnocenný s regulovaným trhom v súlade s článkom 28 nariadenia (EÚ) č. 600/2014, sa scenáre výkonnosti zobrazujú vo forme grafov štruktúry vyplácania. Pripája sa graf, na ktorom je zobrazená výkonnosť všetkých scenárov pre rôzne úrovne podkladových hodnôt. Na vodorovnej osi grafu sú rôzne možné ceny podkladovej hodnoty a na zvislej osi je znázornený zisk alebo strata pri rôznych cenách podkladovej hodnoty. Pre každú cenu podkladovej hodnoty je v grafe uvedený zisk alebo strata a je uvedená aj cena podkladovej hodnoty, pri ktorej je výsledok nulový.

31. V prípade PRIIP 1. kategórie vymedzených v bode 4 písm. c) prílohy II sa uvádza primeraný a konzervatívny najlepší odhad očakávaných hodnôt scenárov výkonnosti stanovených v bode 1 písm. a), b) a c) tejto prílohy na konci odporúčaného obdobia držby.

Vybrané a uvedené scenáre musia byť konzistentné s ostatnými informáciami uvedenými v dokumente s kľúčovými informáciami vrátane celkového rizikového profilu PRIIP a musia tieto informácie dopĺňať. Tvorca PRIIP zabezpečuje konzistentnosť scenárov s internými závermi správy produktu vrátane (okrem iného) každého stresového testovania vykonávaného tvorcom PRIIP pre PRIIP a údajov a analýz, ktoré boli použité na účely predloženia ostatných informácií uvedených v dokumente s kľúčovými informáciami.

Tieto scenáre sa vyberú tak, aby poskytovali vyvážené znázornenie možných výsledkov PRIIP za priaznivých aj nepriaznivých podmienok, prezentujú sa však len scenáre, ktoré možno odôvodnene očakávať. Tieto scenáre sa nesmú vyberať tak, aby dávali príliš veľký význam priaznivým výsledkom na úkor nepriaznivých výsledkov.

Výpočet hodnôt scenárov pre prechodné obdobia držby

32. V prípade PRIIP s odporúčaným obdobím držby od jeden do desať rokov sa výkonnosť prezentuje v dvoch rôznych obdobiach držby: na konci prvého roka a na konci odporúčaného obdobia držby.

33. V prípade PRIIP s odporúčaným obdobím držby desať alebo viac rokov sa výkonnosť prezentuje v troch obdobiach držby: na konci prvého roka, po polovici odporúčaného obdobia držby so zaokrúhlením na koniec najbližšieho roka a na konci odporúčaného obdobia držby.

34. V prípade PRIIP s odporúčaným obdobím držby jeden rok alebo menej sa neprezentujú žiadne scenáre výkonnosti pre prechodné obdobia držby.

35. V prípade 2. kategórie PRIIP sa hodnoty, ktoré majú byť prezentované pre nepriaznivý, neutrálny a priaznivý scenár v prechodných obdobiach, vypočítajú podľa bodov 5 až 14 tejto prílohy použitím časového obdobia uvedeného v bode 6, ale na základe výsledkov dosiahnutých počas prechodného obdobia držby.

36. V prípade 2. kategórie PRIIP sa hodnoty, ktoré majú byť prezentované pre stresový scenár v prechodných obdobiach, vypočítajú pomocou vzorcov v bodoch 18 a 19 tejto prílohy, pričom N je počet období obchodovania odo dňa začatia po koniec prechodného obdobia. Bod 20 tejto prílohy sa uplatňuje aj na prechodné obdobia.

37. V prípade PRIIP uvedených v bodoch 15 a 29 tejto prílohy, 3. kategórie PRIIP a 4. kategórie PRIIP, pokiaľ sa neuplatňuje bod 38 tejto prílohy, tvorca PRIIP odhadne hodnoty scenárov, ktoré majú byť uvedené pre prechodné obdobie držby, spôsobom, ktorý je konzistentný s odhadom na konci odporúčaného obdobia držby.

38. V prípade 1. kategórie PRIIP, ktoré sú futures, kúpnymi opciami a predajnými opciami obchodovanými na regulovanom trhu alebo na trhu tretej krajiny, ktorý sa považuje za rovnocenný s regulovaným trhom v súlade s článkom 28 nariadenia (EÚ) č. 600/2014, alebo v prípade PRIIP uvedených v bode 90 písm. d) prílohy VI, sa scenáre výkonnosti môžu prezentovať iba na konci odporúčaného obdobia držby.

Všeobecné požiadavky

39. Scenáre výkonnosti PRIIP sa vypočítajú ako čistá hodnota odpočítaním všetkých príslušných nákladov v súlade s prílohou VI pre príslušný scenár a prezentované obdobie držby.

40. Scenáre výkonnosti sa vypočítajú pomocou súm konzistentných so sumami použitými na výpočet nákladov, ako je uvedené v bodoch 90 a 91 prílohy VI.

41. V prípade PRIIP, ktoré sú forwardovými zmluvami, futures, rozdielovými zmluvami alebo swapmi, sa scenáre výkonnosti vypočítajú s predpokladom, že suma uvedená v bode 40 je pomyselná hodnota.

42. Scenáre výkonnosti sa prezentujú v peňažných jednotkách. Čísla sa štandardne zaokrúhľujú na najbližších 10 EUR alebo príslušnú menu, ak neexistujú konkrétne platobné podmienky, pri ktorých by zaokrúhľovanie čísel na najbližších 10 EUR mohlo byť zavádzajúce. V takom prípade tvorca PRIIP môže prezentovať čísla zaokrúhlené na najbližšie euro. Bez toho, aby bol dotknutý bod 7 tejto prílohy, sa peňažné údaje uvádzajú ako súčet súm, ktoré má retailový investor počas obdobia držby dostať (po odpočítaní nákladov), a skladajú sa z:

a) platieb splatných na konci obdobia držby vrátane splatenia kapitálu;

b) kupónov alebo iných súm prijatých pred koncom obdobia držby bez predpokladu ich opätovného investovania.

43. V prípade PRIIP, ktoré sú forwardovými zmluvami, futures, rozdielovými zmluvami alebo swapmi, scenáre výkonnosti v peňažných jednotkách uvádzajú zisk alebo stratu počas obdobia držby.

44. Scenáre výkonnosti sa prezentujú aj v percentuálnom vyjadrení ako priemerný ročný výnos investície. Táto suma sa vypočíta tak, že ako čitateľ sa použije hodnota scenára a ako menovateľ suma počiatočnej investície alebo zaplatená cena podľa vzorca:

(hodnota scenára/počiatočná investícia)^(1/T) – 1, ak T > 1, kde T je dĺžka obdobia držby v rokoch.

45. V prípade odporúčaného obdobia držby, ktoré je kratšie ako jeden rok, scenáre výkonnosti v percentuálnom vyjadrení odrážajú predpokladaný výnos v tomto období bez anualizovania.

46. V prípade PRIIP, ktoré sú forwardovými zmluvami, futures, rozdielovými zmluvami alebo swapmi, sa výnos v percentuálnom vyjadrení vypočíta pri zohľadnení pomyselnej hodnoty kontraktu a na vysvetlenie tohto výpočtu sa doplní poznámka pod čiarou. Vzorec pre výpočet je nasledovný:

(čistý zisk alebo strata/pomyselná hodnota)^(1/T) – 1, ak T > 1.

V poznámke pod čiarou sa uvedie, že potenciálny výnos je vypočítaný ako percentuálny podiel z pomyselnej hodnoty.

47. V prípade investičných produktov založených na poistení okrem uvedených metód vrátane metódy uvedenej v bode 28 tejto prílohy pri výpočte scenárov výkonnosti investície platí, že:

a) sa zohľadňuje budúci podiel na zisku;

b) predpoklady pre budúci podiel na zisku musia byť konzistentné s predpokladom ročných mier návratnosti podkladových aktív;

c) predpoklady toho, ako sa budúce zisky rozdeľujú medzi tvorcu PRIIP a retailového investora, a iné predpoklady týkajúce sa rozdeľovania budúceho zisku musia byť realistické a v súlade s bežnou obchodnou praxou a stratégiou tvorcu PRIIP. Pokiaľ existujú dostatočné dôkazy o tom, že podnik zmení svoje postupy alebo stratégiu, predpokladané rozdeľovanie budúceho zisku musí byť v súlade so zmenenými postupmi alebo stratégiou. V prípade životných poisťovní v pôsobnosti smernice 2009/138/ES musia byť tieto predpoklady konzistentné s predpokladmi budúcich manažérskych aktivít uplatňovaných pri oceňovaní technických prostriedkov v rámci súvahy podľa Solvency II;

d) pokiaľ sa určitá zložka výkonnosti vzťahuje na podiel na zisku, ktorý môže byť vyplácaný na základe voľného uváženia, s touto zložkou sa počíta len v priaznivých scenároch výkonnosti;

e) scenáre výkonnosti sa vypočítajú na základe súm investícií stanovených v bode 40 tejto prílohy.









PRÍLOHA V

METODIKA PREZENTÁCIE SCENÁROV VÝKONNOSTI

ČASŤ 1

Všeobecné špecifikácie prezentácie

1. Scenáre výkonnosti sa musia prezentovať spôsobom, ktorý je presný, spravodlivý, jasný a nie je zavádzajúci a pri ktorom je pravdepodobné, že ho pochopí priemerný retailový investor.

2. V každom prípade musí táto prezentácia obsahovať opisné vysvetlenia uvedené v časti 2 tejto prílohy:

a) prvok A;

b) prvok B, ktorý musí byť zreteľne uvedený nad tabuľkou alebo grafom scenára výkonnosti.

3. V prípade všetkých PRIIP okrem PRIIP 1. kategórie uvedených v bode 30 prílohy IV:

a) prvok C z časti 2 tejto prílohy musí byť zreteľne uvedený nad tabuľkou scenára výkonnosti;

b) informácia o minimálnom výnose investície musí byť uvedená v rámci tabuľky scenára výkonnosti a v prípade vhodnosti sa uvedie aj prvok G z časti 2 tejto prílohy. Ak je zaručený minimálny výnos, uvedie sa v peňažných sumách za obdobia držby, na ktoré sa záruka vzťahuje. Ak nie je zaručený žiadny minimálny výnos alebo ak sa záruka vzťahuje iba na niektoré, nie však všetky obdobia držby, uvedie sa pre príslušné obdobia držby slovný opis, že retailoví investori môžu prísť o celú investovanú sumu alebo jej časť alebo, v relevantných prípadoch, že retailoví investori môžu prísť o viac finančných prostriedkov ako investovali, ako je uvedené v časti 3 tejto prílohy.

4. Ak sa uvádza stresový scenár, musí obsahovať opisný prvok D z časti 2 tejto prílohy.

5. V prípade 2. kategórie PRIIP okrem tých, ktoré sú uvedené v bode 15 prílohy IV, sa musia uvádzať opisné vysvetlenia pre nepriaznivý, neutrálny a priaznivý scenár pomocou prvku E z časti 2 tejto prílohy.

6. V prípade 1. kategórie PRIIP okrem tých, ktoré sú uvedené v bode 30 prílohy IV, 2. kategórie PRIIP uvedených v bode 15 prílohy IV, 3. kategórie PRIIP a 4. kategórie PRIIP sa uvedie stručné a zrozumiteľné vysvetlenie prezentovaných scenárov v rozsahu maximálne 300 znakov.

7. Prvky H, I, J a K z časti 2 tejto prílohy sa uvedú aj v prípade 1. kategórie PRIIP uvedených v bode 30 prílohy IV.

8. Prechodné obdobia držby sa uvádzajú v súlade s bodmi 32, 33 a 34 prílohy IV. Prechodné obdobia sa môžu líšiť v závislosti od dĺžky odporúčaného obdobia držby.

9. V prípade PRIIP, pri ktorých sa neuvádzajú scenáre výkonnosti pre prechodné obdobia držby, sa v relevantných prípadoch zahrnie opisný prvok F z časti 2 tejto prílohy.

10. Ak nie je uvedené inak, pre všetky PRIIP okrem PRIIP 1. kategórie uvedených v bode 30 prílohy IV tvorcovia PRIIP použijú na prezentáciu scenárov výkonnosti vzory stanovené v časti 3 tejto prílohy podľa toho, či ide o PRIIP s jednorazovou investíciou alebo poistným, PRIIP s pravidelnou platbou alebo poistným, alebo PRIIP uvedený v bode 76c prílohy VI.

11. Pojem „ukončenie“ sa použije v tabuľke scenára výkonnosti, kde bude predstavovať koniec investície, pokiaľ tento pojem nie je zavádzajúci pre určité typy PRIIP. V takom prípade sa môže použiť alternatívny pojem, napríklad „zrušenie“ alebo „odkúpenie“.

12. V prípade 1. kategórie PRIIP podľa vymedzenia v bode 4 písm. b) prílohy II sa použitá terminológia upraví tak, aby odrážala špecifické vlastnosti PRIIP, napríklad aby odkazovala na pomyselnú hodnotu PRIIP.

13. V prípade investičných produktov založených na poistení sú zahrnuté ďalšie riadky týkajúce sa poistného za biometrické riziko, ako aj scenár pre poistné plnenia, ako je znázornené vo vzoroch A a B v časti 3 tejto prílohy. Výnos sa v prípade tohto scenára uvádza len v peňažnom vyjadrení.

14. V prípade PRIIP, ktoré zahŕňajú pravidelné platby alebo poistné, musia vzory obsahovať aj informácie o sume akumulovanej investície a v relevantných prípadoch o akumulovanom poistnom za biometrické riziko, ako je znázornené vo vzore B v časti 3 tejto prílohy.

15. V prípade PRIIP, ktoré sa majú držať doživotne, môže informácia o odporúčanom období držby v scenároch výkonnosti uvádzať, že PRIIP je určený na doživotnú držbu, a uvádza sa počet rokov využívania použitý ako príklad pre výpočet.

16. V prípade PRIIP, ktoré sú okamžitými anuitami, alebo iných PRIIP, ktoré sú určené na výplatu iba pri výskyte poistnej udalosti, musí tabuľka scenára výkonnosti uvádzať tieto informácie (podľa vhodnosti):

a) scenáre dožitia pri odporúčanom období držby musia uvádzať akumulovanú sumu platieb vyplatených retailovému investorovi;

b) ak sú zahrnuté prechodné scenáre dožitia, uvádzajú sa hodnoty odkúpenia a akumulovaná suma platieb vyplatených retailovému investorovi v danom čase;

c) scenáre s poistnou udalosťou, napríklad pri úmrtí, uvádzajú jednorazovú platbu poskytovanú oprávneným osobám v danom čase.

17. Ak sa PRIIP odkúpi alebo zruší pred koncom odporúčaného obdobia držby podľa simulácie, prezentácia scenárov výkonnosti sa príslušným spôsobom upraví, ako je znázornené vo vzore C v časti 3 tejto prílohy, a doplnia sa vysvetlivky tak, aby bolo jasné, či konkrétny scenár zahŕňa predčasné odkúpenie alebo zrušenie a to, že sa nepoužil predpoklad opätovného investovania. V scenároch, v ktorých sa PRIIP automaticky odkúpi alebo zruší, sa číselné údaje uvádzajú v stĺpci „Ak ukončíte produkt odkúpením alebo pri splatnosti“ vzoru C z časti 3 tejto prílohy. Časové obdobia uvádzané pre prechodné obdobia držby musia byť rovnaké pre rôzne scenáre výkonnosti a musia vychádzať z odporúčaného obdobia držby, ak sa PRIIP neodkúpi, ktoré má byť v súlade s jeho splatnosťou. Údaje pre prechodné obdobia držby sa uvádzajú iba pre scenáre, pri ktorých PRIIP ešte nebol odkúpený alebo zrušený, alebo na konci príslušného prechodného obdobia držby a zahŕňajú všetky výstupné náklady, ktoré sa v danom čase uplatňujú. Ak by bol PRIIP už odkúpený alebo by sa odkúpil na konci príslušného prechodného obdobia držby podľa simulácie, za toto časové obdobie sa neuvádzajú žiadne údaje.

ČASŤ 2

Predpísané opisné prvky

[Prvok A] Uvedené hodnoty zahŕňajú všetky náklady samotného produktu, (podľa vhodnosti) [nemusia však zahŕňať všetky náklady, ktoré uhradíte svojmu poradcovi alebo distribútorovi/a zahŕňajú náklady na vášho poradcu alebo distribútora]. Tieto hodnoty nezohľadňujú vašu osobnú daňovú situáciu, ktorá môže mať takisto vplyv na to, koľko sa vám vráti.

[Prvok B] To, čo dostanete z tohto produktu, závisí od výkonnosti trhu v budúcnosti. Budúci vývoj na trhu je neistý a nedá sa presne predvídať.

[Prvok C] [Uvedené scenáre nepriaznivého, neutrálneho a priaznivého vývoja sú príklady s použitím najhoršej, priemernej a najlepšej výkonnosti [produktu/vhodnej referenčnej hodnoty] za posledných [x] rokov.] (pre 2. kategóriu PRIIP okrem tých, ktoré sú uvedené v bode 15 prílohy IV) [Uvedené scenáre sú príklady založené na minulých výsledkoch a určitých predpokladoch.] (pre ostatné typy PRIIP). Vývoj na trhu môže byť v budúcnosti veľmi odlišný.

[Prvok D] Stresový scenár ukazuje, čo by ste mohli dostať späť za extrémnych trhových podmienok.

[Prvok E] Tento typ scenára sa odohral v prípade investície [podľa vhodnosti doplňte odkaz na referenčnú hodnotu] medzi [doplňte dátumy v rokoch].

[Prvok F] Tento produkt sa nedá [jednoducho] vyplatiť. Ak ukončíte investíciu skôr, ako uplynie odporúčané obdobie držby, [nemáte záruku] (ak existuje záruka iba na odporúčané obdobie držby) [a] [[možno] budete musieť zaplatiť dodatočné náklady] (ak existujú výstupné náklady).

[Prvok G] Výnos je zaručený iba vtedy, ak [opíšte príslušné podmienky alebo odkážte na miesto v dokumente s kľúčovými informáciami, kde sú tieto podmienky opísané, napríklad na vysvetlivky uvádzané podľa prílohy III].

[Prvok H] Tento graf znázorňuje, aké výsledky by vám mohla priniesť vaša investícia. Môžete ho porovnať s výplatným grafmi iných derivátov.

[Prvok I] Prezentovaný graf uvádza niekoľko možných výsledkov a nie je presným ukazovateľom toho, čo sa vám môže vrátiť. Čo sa vám vráti, bude závisieť od toho, aký bude vývoj podkladových položiek. Pre každú hodnotu podkladovej položky sa v grafe uvádza, aký by bol váš zisk či vaša strata z produktu. Na vodorovnej osi sú znázornené rôzne potenciálne ceny podkladovej hodnoty v deň exspirácie a na zvislej osi je znázornený zisk alebo strata.

[Prvok J] Z nákupu tohto produktu vyplýva, že si myslíte, že podkladová cena bude [rásť/klesať].